ח"כ אפרת רייטן מרום מקדמת את ההצעה לפיה הממשלה תוכל להכריז על 'אסון לאומי' ולפצות את הנפגעים. המתווה הכללי כבר סוכם עם האוצר והשרים. החוק לא יחול על משפחות נפגעי המירון

הצעת החוק לסיוע לנפגעי אסונות לאומיים-אזרחיים תעלה ביום ראשון לוועדת השרים לחקיקה על ידי ח"כ אפרת רייטן מרום (העבודה). לפי ההצעה תוכל הממשלה להכריז על אירוע כאסון לאומי, בו יהיה מנגנון מסודר של טיפול ופיצוי כלכלי למשפחות הנפגעים.

מדובר באחד מהנושאים המרכזיים אותם מקדמת ח"כ רייטן מרום, שלפני שהצטרפה לכנסת ייצגה את משפחות הנפגעים באסון מכינת בני ציון בנחל צפית. רייטן גם מקדמת במקביל מתווה פיצוי למשפחות נפגעי המירון, שלא יזכו לסיוע במסגרת חוק זה, בגלל הקושי המשפטי להחיל אותו רטרואקטיבית על אסונות שכבר התרחשו.

ההצעה צפויה לעלות להצבעה בקריאה ראשונה כבר בשבוע הבא. על פי מידע שהגיע ל'דבר', הושגה הסכמה עם השרים על החוק והוא צפוי לקבל את אישור הוועדה. בנוסף, קיימה רייטן דיונים עם משרד האוצר שהתנגד תחילה לחוק, והושגה הסכמה עקרונית על קידומו.

אחת הסוגיות המאתגרות בחוק היא ההגדרה של אירוע אסון לאומי. בחוק נכתב כי לפני הכרזה על הממשלה לשקול את "מספר הנספים והנפגעים באירוע, את נסיבות התרחשותו והאם קיים גורם המבטח את האירוע".

"כתוצאה מאי-הסדרת הנושא בדין, חשים הנפגעים ומשפחותיהם, בימי האבל ותקופת ההתמודדות הקשה עם השלכות האסון על חייהם, שהופקרו לנפשם, בהיעדר ליווי מוסדר ואחיד מטעם המדינה", נכתב בהצעת החוק.

דמי הסיוע יעברו לנפגעים לא יאוחר מ-15 יום לאחר קבלת הזכאות, ולמשפחות לא יאוחר מ-45 יום לאחר הבקשה לסיוע. בנוסף, השר לביטחון פנים ימנה ממונה רשמי מטעם המדינה שילווה את משפחות הנספים והפצועים על ידי משרדי הממשלה וגופים מסייעים במגזר הציבורי.

כיום אין מנגנון מדינתי מסודר שדואג לפצועים ולמשפחות ההרוגים. ב-2002 חוקק חוק ייחודי שנועד לסייע לנפגעים ולמשפחות ההרוגים באסון ורסאי, ולמרות כמה הצעות שהועלו בעבר, לא קיבל החוק תוקף לאומי לאסונות שאירעו אחר כך.

האסון במירון, שהתרחש בתחילת מאי, היווה את הזרז לחקיקה של החוק, אבל בדיונים בוועדה עלו בין היתר האסון של מכינת בני ציון בנחל צפית או האפשרות לקריסת מבנה מגורים, כפי שקרה בחולון בספטמבר האחרון, כדוגמאות למקרים שבהם המדינה תידרש לסייע למשפחות.

אסון_הר_מירון

וועדת_השרים_לחקיקה

מכינת_בני_ציון

אסון_מכינת_בני_ציון


דו"ח של בנק ישראל קורא להגדיל השקעה ציבורית כדי להגדיל צמיחה

בין היתר, קוראים מחברי הדו"ח להשקיע 30 מיליארד ש"ח בתשתיות, להגדיל את תקציב החינוך ב-1% מהתוצר ולהגדיל משמעותית את תקציבי הפרוייקטים לשילוב נשים ערביות וגברים חרדים בשוק העבודה

בנק ישראל טוען כי הגדלת ההשקעה הממשלתית בחינוך, תוספת השקעה של כ-30 מיליארד שקלים לשנה בתשתיות וקידום היציאה לעבודה של נשים ערביות וגברים חרדים הם צעדים הנחוצים שלמירה על קצב הצמיחה בישראל. הטענות עולות בקטע מהדו"ח השנתי של הבנק שפורסם היום (רביעי).

בנק ישראל ממליץ לממשלה להגדיל את ההשקעה בתוכניות לעזרה בהשתלבות בשוק העבודה ובהכשרה מקצועית. "אמנם הממשלה מפעילה תכניות רבות להרחבת ההשתתפות בשוק העובדה, אך מרביתן מתוקצבות במיליונים בודדים ומקיפות עשרות עד כמה אלפי משתתפים בשנה. ממשלת ישראל מוציאה מעט יחסית על מדיניות פעילה בשוק העבודה – %0.2 תוצר, בשעה שההוצאה הממוצעת ב-OECD עומדת על 0.6% תוצר", נכתב בדו"ח.

כותבי הדו"ח טוענים כי המשך הגידול בשיעור ההשתתפות של נשים ערביות וגברים חרדים בשוק העבודה הוא תנאי הכרחי לשמירה על קצב צמיחה דומה לזה של היום גם בעתיד. בבנק צופים כי לעומת קצב צמיחה ממוצע של 3.3% בשנים 2000-2016, הצמיחה עתידה לרדת לממוצע של 2.7% בשנים 2017-2035.

כותבי הדו"ח מדגישים כי התרומה לצמיחה תהיה גבוהה יותר ככל שאותם מצטרפים לשוק העבודה ייהנו ממשרות מכניסות יותר. לכן, בנוסף לסיוע בהכשרה מקצועית והכוונה בשוק העובדה, ממליצים בבנק ישראל לפעול כדי להכניס באופן מרכזי יותר לחינוך החרדי מקצועות שיסייעו בהכשרה לקראת שוק העבודה כמו מתמטיקה ואנגלית.

כותבי הדו"ח חזרו גם על הקריאה להגדיל את ההוצאה על מערכת החינוך כדי לתמוך בצמיחה ארוכת טווח בישראל. הטיעון של הבנק בעד הגדלת תקציב החינוך נובע מהפגיעה ברמת החינוך וההכשרה של כוח העבודה העתידי בישראל. הפערים הגדולים במערכת החינוך בישראל מביאים לכך שחלק ניכר מהנוער הישראלי זוכה לחינוך והכשרה ברמה נמוכה יחסית ויכולתו להתמודד בשוק העבודה העתידי, נמוכה יותר.

בבנק ישראל ממליצים להגדיל את תקציב החינוך ב-1% מהתוצר כדי להקטין את הפער בין ישראל לבין מדינות ה-OECD. " אם ישראל תגדיל את תקציב החינוך לתלמיד ותעלה אותו לרמה הממוצעת ב-OECD, יגדל תקציב החינוך השנתי ב-1% תוצר לערך. המודל מעלה כי השקעה שכזאת צפויה להיטיב עם המשק בטווח הארוך", מוסיפים מחברי הדו"ח.

על-פי כותבי הדו"ח, הגידול בתקציב החינוך צריך ללכת לתקצוב פרויקטים מיוחדים בבתי ספר עם תלמידים מרקע כלכלי קשה והגדלת שכר המורים בבתי ספר אלו, יחד עם העלאת רמת הסף לקבלה שלהם. כותבי הדו"ח ממליצים על צעדים דומים בחינוך הרך (0-3).

עוד הוסיפו כי "אם יינקט מהלך שיפחית את אי-השוויון בהישגים לרמה הממוצעת ב-OECD מבלי לפגוע בהישגי התלמידים המצויים בחלק העליון של ההתפלגות, הדבר יביא את ממוצע ההישגים בישראל אל מרכז ההתפלגות של ה-OECD. מהלך שכזה ידרוש הן תוספת משאבים והן מאמץ ארגוני ותכנוני שיבטיח כי הם ינוצלו".

כותבי הדו"ח גם חוזרים על הקריאה להגדיל את ההשקעה בתשתיות בעקבות תת תקצוב חמור של פרוייקטים לשיפור רמת התשתיות בישראל. על-פי הדו"ח, דרושה תוספת השקעה של 15 מיליארד שקלים בשנה כדי לשמור על מיקומה של ישראל בדירוג הבינלאומי ברמת התשתיות, ותוספת השקעה של 30 מיליארד שקלים לשנה כדי לסגור את הפער עם מדינות ה-OECD.

על-פי הדו"ח, השקעה רחבה בפיתוח התשתיות בישראל עשויה להחזיר את עצמה ברמה גבוהה במיוחד והתוספת המדוברת של 30 מיליארד שקלים לשנה תביא לעלייה של 6% בתוצר.

מדינות_ה_Oecd

תקציב_החינוך


סגירת שדה דב: ראש העיר אילת ביטל פגישה עם רה"מ, "מחר הפגנת המונים"

לאחר שהשניים נפגשו בחמישי , ביטל יצחק הלוי פגישה נוספת בטענה כי ללא היועמ"ש לא ניתן להתקדם. מחר יצאו תושבי אילת צפונה לירושלים להפגנה ואוהל מחאה, שבועיים לפני תאריך היעד לסגירה

שבועיים לפני התאריך בו אמור להסגר שדה דב, בעיר אילת נערכים להחרפת המאבק : ראש עיריית אילת מאיר יצחק הלוי הודיע אמש (שבת) ללשכת ראש הממשלה , כי לא יגיע לפגישה אליה זומן היום עם ראש הממשלה וזאת על רקע טענתו כי אי השתתפותו של היועץ המשפטי לממשלה בפגישה מייתר אותה . מדובר בפגישת המשך לפגישה שנערכה בין השניים בחמישי . ביום שני יערכו תושבי אילת הפגנה מול בית ראש הממשלה ויקימו אוהל מחאה.

בשבועות האחרונות החריף המאבק בסגירת שדה התעופה בתל אביב, וזאת סביב הטענה כי מדובר בפגיעה חמורה בתושבי אילת. בשבוע שעבר הצטרפה ההסתדרות למאבק , ויו"ר הארגון ארנון בר דוד אף פנה ישירות לראש הממשלה בבקשה כי יתערב כדי למנוע את הסגירה . לאחר פרסומים בהם צוטטו לכאורה בכירים במשרד ראש הממשלה כשהם מכפישים את תעשיית המלונאות על רקע המאבק , שלחה התאחדות המלונאים מכתב מחאה וביקשה כי יחזרו בהם .

"לא נגיע לישיבה שהיא מנוגדת בתכלית הניגוד להחלטת ראש הממשלה , אשר נאמרה בצורה חדה ונטולת יכולת לפרשנות " כתב ראש העירייה לראש לשכת רוה"מ והוסיף : "ראש הממשלה הדגיש כבר בפתח דבריו שליבת הנושא היא משפטית ומאחר שהוא כן רוצה שיימצא פתרון, דרש מכם לתאם לנו ישיבה דחופה עם היועץ המשפטי לממשלה . בכל מצב אם ותתואם פגישה עם היועץ המשפטי עצמו נגיע בשמחה . אמשיך ואומר שההצעה שלנו – האומרת שיש להתקדם בתכנון , שיימשך לכל הפחות שנתיים ובהמשך בבניה , שתיארך מספר שנים, על פי תכנית רמ"י ועיריית תל אביב תוך הקצאת הדירות לגוש הגדול ולפרטיים – פותרת את כל הבעיות ".

מחר בשעות הבוקר אמורים תושבי אילת להתחיל בדרך הארוכה צפונה – אל הפגנה שתערך מול בית ראש הממשלה . מהעירייה נמסר כי "עם תמיכת ההסתדרות בראשות ארנון בר דוד, צפויים לעלות לירושלים ביום שני הקרוב , עשרות אוטובוסים בהם תושבי העיר אילת וחבל אילות, חולים, סטודנטים, בני נוער, וכן עובדים מכל הגופים והארגונים : בתי מלון, עובדי עירייה, עובדי בית החולים , כיבוי אש, עובדי מתנ"ס ועוד ".

עוד נמסר כי לאחר ההפגנה יאיישו תושבי העיר אוהל מחאה שיוקם בגן הוורדים מול כנסת ישראל ו"יישאר שם ככל שיידרש עד שתתבשר העיר אילת על ביטול הגזירה ההרסנית של סגירת שדה דב בעת הזו ".

עשורים של דחיות ומאבקים

נמל התעופה דב הוז הוקם בצפון ת"א והחל לפעול ב-1938 כשדה תעופה אזרחי. הממשלה החליטה לפנות את השדה כבר בשנות השישים , ואף מכרה חלק מקרקעותיו לרוכשים פרטיים. בפועל נדחה הפינוי פעם אחר פעם במשך חמישה עשורים. בשנת 2012 קבעה החלטת ממשלה כי שדה התעופה יפסיק לפעול עד יוני 2016 ויפונה עד 2018, ובשטחו ייבנו 12,000 יחידות דיור. הטיסות האזרחיות מת"א לאילת וממנה יועדו לעבור לנמל התעופה בן גוריון. בעקבות עתירה לבג"ץ של עיריית אילת וחברת התעופה 'ארקיע' נדחה מועד הסגירה לאפריל 2017.

בעקבות מחאה של תושבי אילת אישרה הכנסת במרץ 2017, חודש לפני המועד שקבע בג"ץ, הצעת חוק פרטית של חברי הכנסת איציק שמולי ובצלאל סמוטריץ' לפיה שדה התעופה האזרחי ימשיך לפעול זמנית בתוך מתחם שדה התעופה צבאי, ויפונה רק עם פינוי הבסיס הצבאי ב-2019, ובכל מקרה לא לפני ינואר 2019.

בסופו של דבר הרעיון להפעיל את שדה התעופה האזרחי בשטח הבסיס הצבאי התגלה כיקר מדי, ובנובמבר 2017 החליט שר האוצר משה כחלון להמשיך את פעילותו כפי שהוא עד פינוי הבסיס הצבאי , שיועד ליולי 2019. ב-30 בדצמבר 2018 העניקה ועדת הפנים בכנסת לשר הביטחון סמכות לבחון מחדש את ההחלטה לפנות את הבסיס הצבאי משדה דב ואת ההשלכות הביטחוניות לכך , והחלטה זאת אושרה בכנסת יומיים לאחר מכן .

ב-13 בפברואר 2019 הודיעה רשות שדות התעופה שהשדה ייסגר כמתוכנן ב-1 ביולי 2019, ועיריית אילת חידשה את מאבקה . עם זאת, לשר הביטחון בנימין נתניהו עדיין עומדת הסמכות לדחות את פינוי הבסיס הצבאי בהתאם להחלטת הכנסת מינואר 2019.

שדה דב:סגירת שדה דב: ראש העיר אילת ביטל פגישה עם רה"מ, "מחר הפגנת המונים"

סגירת_שדה_דב

ראש_העיר_וראש_הממשלה

ה_תאריך_ב_ו_אמור_להסגר_שדה

המאבק_בסגירה

בית_ראש_ה_ממשלה

החריף_ה_מאבק

ארנון_בר_דוד

בכירים_ב_משרד_ראש_ה_ממשלה

לשכת_ראש_ה_ממשלה

פינוי_שדה_דוב

שדה_ה_תעופה_צבאי

פינוי_ה_בסיס_ה_צבאי_ב_-


היום הקנסות עולים: 1,500 ש"ח על מהירות מופרזת ומעבר באדום

לפי החוקים שייכנסו היום לתוקף, רכיבה על אופניים חשמליים מתחת לגיל 16 תחויב בקנס של 1,000 ש"ח, והקנס על עבירות אחרות בשימוש בהם יעלה מ-100 ל-250 ש"ח. השר כ"ץ: השינוי יגביר "את ההרתעה כנגד נהגים עבריינים" ויאפשר ענישה מהירה

החל מהיום (שישי) יוגדלו הקנסות על עבירות תנועה חמורות המסכנות חיים. על פי צו חדש שנחתם על ידי שר התחבורה והמודיעין, ישראל כץ (ויכנס לתוקף מחר) יוגדלו הקנסות על מספר עבירות תנועה חמורות. על חלקן האחר יוטל קנס כספי, במקום העמדה לדין.

השר כץ ציין כי החמרת הקנסות על עבירות חמורות וקביעת קנסות לעבירות שעד היום היו עבירות של הזמנה לדין תגביר את ההרתעה, כנגד נהגים עבריינים ותאפשר ענישה מהירה, בסמוך מאוד למועד ביצוע העבירה.

הקנס על אי ציות לרמזור אדום יגדל מ- 1,000 שקלים ל- 1,500 שקלים (מדרגת קנס חדשה). הקנס בגין רכיבה על אופניים במדרכה או רכיבה בכביש שלא בימין הדרך יגדל מ- 100 שקלים ל – 250 שקלים. הקנס על רכיבה על אופניים חשמליים מתחת לגיל המותר או על אופניים לא תקניים, יעמוד מיום שישי על 1,000 שקלים, במקום הזמנה לדין כיום.

נהג שייתפס נוסע מעל המהירות המותרת, בדרך עירונית (בין 31 ל- 40 קמ"ש מעל המותר), ובדרך בינעירונית (בין 41 ל- 50 קמ"ש מעל המותר), ייקנס ב-1,500 שקלים, במקום העמדה לדין. על אי מתן זכות קדימה להולך רגל, המתכוון לחצות במעבר חצייה, או כשרכב אחר נתן זכות קדימה, נקבע קנס של 250 שקלים, במקום העמדה לדין.

נסיעה בכלי רכב ללא רישיון רכב תקף, תחייב את הנהג בקנס של 1,000 שקלים, במקום 750 שקלים כיום (עד 6 חודשים, מתום תוקף הרישיון הקודם ויותר מכך הזמנה לדין). בנוסף לכך, עבירה של הובלת משא בעומס יתר של 15-25 אחוזים שבגינה ניתן קנס של 1,000 שקלים, הומרה להזמנה לדין.

שר התחבורה הדגיש כי הגדלת הקנסות על עבירות חמורות הוא חלק ממהלך כולל של משרדו, שנועד לצמצם את מספר ההרוגים בתאונות הדרכים. מדובר בין השאר, בהשקעות חסרות תקדים של מיליארדי שקלים, בסלילת כבישים חדשים ובטוחים, הקמת מחלפים ופיתוח תשתיות בטיחותיות ומערכות להסעת המונים. בנוסף לכך, פועל המשרד במרץ להכנסת מערכות בטיחותיות ומצילות חיים בכלי הרכב, שישפרו את בטיחות הנהגים והולכי הרגל.

התחבורה_והמודיעין


לייבור דיי בארה"ב : מחדשים מסורת של מאבקי עובדים לקראת בחירות 2018

החגיגות המסורתיות עמדו בסימן השינוי שמחוללת תנועת "נאבקים למען ה-15". אלפים יצאו לרחובות ופעילי התנועה הזמינו את המפגינים להשתתף בקמפיין לקראת הבחירות של הממשל המקומי ולדרוש מהפוליטיקאים "להעלות את רמת החיים של כלל העובדים "

האירועים ביום ה"לייבור דיי", חג העבודה שנחגג השבוע בארה"ב , הם ביטוי לשינוי שתנועת העבודה "נאבקים למען ה-15" מחוללת במדינה : אלפים צועדים ומפגינים – שחורים ולבנים , עובדי שכר מינימום מסקטורים שונים כמו המזון המהיר , עובדי סיעוד, תחנות דלק ומוכרים ברשתות הענק של ארה"ב יצאו לרחובות . העובדה שבחמש השנים האחרונות צומחת תנועת עבודה חדשה מלמטה , שקוראת לצדק חברתי, שכר הוגן, ויחס שוויוני ואנטי גזעני מהווה מהפכה בפני עצמה.

את החג החילוני שנקבע בחקיקה פדרלית – יום העבודה (labor day) מציינת ארה"ב מסוף המאה ה-19, כזכר להפגנות שהתקיימו להגבלת שעות העבודה ל-9 שעות, הפגנות שהסתיימו ברצח של מפגינים על ידי שוטרים ומארשלים פדרליים. הוא צויין בתחילה בתהלוכות פועלים שמטרתן להראות את כוחם של האיגודים המקצועיים . עם הזמן הפך החג לחגיגה המסמלת גם את סוף הקיץ ומהווה עילה למפגשי ברביקיו עם משפחה וחברים . ציון החג השנה, שנת 2017, הוא ביטוי לכך שמציאות חייהם הקשה של העובדים בארה"ב יוצרת תגובת נגד אמיתית שמשנה את המציאות בארצות הברית כולה. הקריאות של התנועה אינן מסתכמות יותר בהעלאת שכר מינימום בלבד. הן קוראות לחופש ההתאגדות , לזכות להיות חבר באיגוד מקצועי, לשוויון בין שחורים ולבנים ולקיום הוגן של עובדים למול רווחי העתק של בעלי ההון המפיקים את הונם מעבודתם הקשה של אלו.

בחג העבודה שצויין השבוע עשתה התנועה קפיצת מדרגה כשהצהירה על יציאה לשביתות ומחאות במאות ערים והשיקה קמפיין חדש לקראת הבחירות של הממשל המקומי ב-2018. בקריאה להצטרפות פעילה לקמפיין נכתב כי "לפוליטיקאים יש באמת רק עבודה אחת: הם צריכים לעשות – להעלות את רמת החיים של כל העובדים . נכון לעכשיו , הם נכשלים. פוליטיקאים רפובליקנים יושבים במשרדים הראשיים בכמעט כל המדינות בהן מתרחש קרב. במקום לעזור לאנשים כמוך וכמוני , הם משתמשים בכוחם כדי לקצץ בשכר , לתקוף איגודים, לאיים לקצץ בביטוח הרפואי ואף לקדם גזענות. בשנת 2018 הם עומדים לבחירה מחדש – ואנחנו יכולים לנצח אותם . אבל רק אם נתחיל לארגן, נתחיל להילחם, נתחיל את המחאה עכשיו".

התנועה קוראת לכל פעיל לתת 40 שעות תמורת השגת שכר המינימום המיוחל שלדבריהם צריך לעמוד על לא פחות מ-15 דולר.

לפני חמש שנים, החלה תנועת "נאבקים למען ה-15" את מאבקה בשביתת עובדי המזון המהיר . התנועה התחילה מכמה מאות עובדים שעזבו את מקום עבודתם על מנת להילחם על שכר הוגן, ובחמש השנים האחרונות תפסה תאוצה, ולטענת הארגון , 22 מיליון עובדים נלחמו והשיגו עשרות מיליארדי דולרים של העלאה בשכר והפכו לאחת מתנועות העבודה המשמעותיות בהיסטוריה של ארה"ב.

איגוד נותני השירות הבינלאומי (SEIU) החל בקמפיין להעלאת שכר מינימום ולהכרה בהתאגדות העובדים במקדונלד'ס בסוף 2011. האיגוד צירף אל המאבק קבוצות שונות. המשותף לכל העובדים והעובדות : עבודה קשה מחד, וחוסר יכולת "לגמור את החודש " מאידך. ההפצה של הקמפיין וההצטרפות ההמונית התבצעה דרך הנהגת עובדים מקומית וחבירה לתנועות מקומיות כמו "Black Lives Matter". שכר המינימום הפדרלי בארה"ב עומד על 7.25 דולר אך כל מדינה יכולה לקבוע בחקיקה מקומית שכר גבוה מזה .

פריחתה של תעשיית המזון המהיר בארצות הברית מתרחשת על חשבונם של העובדים בשכר מינימום שהיא מעסיקה. ב-2015 ההכנסות של התעשייה בארה"ב עמדו על 200 מיליארד דולר, בהשוואה לשישה מיליארד דולר ב-1970.

בארה"ב פועלות יותר מ-200 אלף מסעדות מזון מהיר, המעסיקות למעלה מארבעה מיליון עובדים. ב-2015 לבדה נוספו לענף 200 אלף עובדים חדשים. המשכורות המשולמות בענף לא הולמות את יוקר המחיה בארה"ב , והעובדים בו הם עובדים עניים.

בשל גודלה של ארה"ב, אין אפשרות לאגד כל סניף וסניף , ועל כן נבחרה אסטרטגיה של יצירת תנועת התעוררות שתשנה את המציאות העגומה של העובדים . מקדונלד'ס נבחרה כמטרה מרכזית בארה"ב , גם מפני שהמונח "McJobs", שהחל בתיאור לעבודה ברשת , הפך להיות זהה עם עבודה בשכר נמוך, במשמרות , בלי הכשרה וללא התאגדות עובדים.

עבודה בעולם:לייבור דיי בארה"ב: מחדשים מסורת של מאבקי עובדים לקראת בחירות 2018

נאבקים_למען_ה-15

הממשל_המקומי

רמת_החיים_של_העובדים

סקטור_המזון_המהיר

הפגנות_תשע_שעות

תהלוכות_פועלים

האיגודים_המקצועיים

שכר_המינימום

עובדי_המזון_המהיר

כמה_מאות_עובדים

שבעה_ורבע_דולר

200_אלף_מסעדות_מזון_מהיר


מספר החיפושים בגוגל של טיסות ונסיעות יוצאות מאוקראינה עלה פי 100 מאז החלה הפלישה למדינה . ברוסיה מחפשים את המילה יגוסלביה, אולי בגלל הדימיון להוצאתה מתחרויות הספורט העולמיות בשנות ה-90

לשאלה מה מעסיק את אזרחי רוסיה ואוקראינה מאז החלה הפלישה הרוסית , אפשר למצוא תשובה, בין היתר , בנתוני החיפוש בגוגל . עלייה משמעותית במספר החיפושים של נסיעות וטיסות יוצאות מאוקראינה החלה כבר לפני מספר שבועות. עם תחילת הפלישה הרוסית , עלו מספר החיפושים בנושא פי 100 מאשר הממוצע בשנה האחרונה , בעיקר במחוזות דונייצק ולוהאנסק .

בעוד שבתחילת הלחימה החיפוש הפופלרי ביותר באוקראינה היה "מצב חירום", כיום, האוקראינים מתעניינים בנושא מערכת SWIFT ומשמעויות ניתוקה של רוסיה ממנה , ויחד איתה מילות החיפוש הנפוצת ביותר הן: "זלנסקי", "פוטין" ו"משא ומתן ".

האוקראינים מנסים להשיג מידע על אזורי הקרבות בז'יטומיר , גורלובקה, לוהאנסק, ודונייצק מאז החלה הלחימה , ובנוסף מחפשים גם מילים כמו מקלט, כלי נשק, רקטה, עוצר וצבא .

השעיית רוסיה מהספורט מזכירה לאזרחים את החרם על יגוסלביה

נושא שמעסיק בימים האחרונים את הרוסים והאוקראינים כאחד , הוא ויקטור ינוקוביץ', נשיא אוקראינה לשעבר, שהודח ב-2014 וידוע בנטייתו הפרו -רוסית, ולאחרונה דווח כי פוטין מתכוון למנותו לנשיא במידה שיצליח להדיח את זלנסקי מכיסאו .

שמו של רמזאן קדירוב, המנהיג הצ׳צ׳ני שנחשב למקורבו של פוטין, עלה גם הוא משמעותית בהיקף ההתעניינות במנוע החיפוש . מידת הפופולריות של חיפושים הקשורים להגירה באזור רוסיה, עלה בשבוע האחרון לפי 5 מאשר הממוצע בשנה האחרונה .

אחת ממילות החיפוש הפופולריות ביותר ברוסיה היא "יגוסלביה", ככל הנראה בעקבות כמה כתבות בכלי תקשורת רוסים, המשוות את השעייתן של נבחרות רוסיה בענפים השונים מעולם הספורט הבינלאומי , להוצאתן של נבחרות יוגוסלביה מתחרויות דומות בשנות ה-90.

חיפוש פופולרי חדש שעלה לאחרונה הוא של המילה "קוזבאס", שמו הנוסף של מחוז קמרובו בסיביר , ששונה בפקודת הקרמלין כדי לחזק את התודעה המקומית סביב סיפוח חבל דונבאס.

בישראל , לעומת זאת, ישנה עלייה חדה בכל הנוגע לחיפושים בנושא אוקראינה, השפה האוקראינית , ואזורי קרבות שונים כגון חרסון ובאבי יאר. ביום שני נרשמו גם הקלדות חיפוש רבות אודות רומן ברודסקי, הישראלי שנהרג במהלך הקרבות באוקראינה .

סוויפט, פוטין ומשא ומתן: המילים הנפוצות ביותר בחיפוש גוגל ברוסיה ואוקראינה

נסיעות_טיסות

נבחרות_רוסיה

נבחרות_יוגוסלביה


היועץ המשפטי לממשלה יבחן מחדש את תקיפת החייל דמאס פיקדה

לאחר שהיועמ"ש הודיע כי הוא שוקל לפתוח מחדש את תיק השוטר החשוד כי תקף את החייל דמאס פיקדה לפני כשנתיים, בתשובה לעתירת פיקדה, הובהר כי התיק ידון מחדש. עמותת 'טבקה' שהגישה יחד עם פיקדה את הבג"ץ: "מסר כנגד אלימות בכלל וכנגד יוצאי אתיופיה בפרט"

לאחר שהקצין דמאס פיקדה ועמותת 'טבקה', עתרו לבג"ץ כנגד החלטתו של היועמ"ש הקודם (יהודה וינשטיין) לסגור את התיק כנגד השוטר שהכה את פיקדה באפריל 2015, השיבה המדינה שהעתירה התייתרה מכיוון שהיועמ"ש הנוכחי (מנדלבליט) החליט "לשנות את ההחלטה לעניין סגירת התיק".

כזכור, באפריל 2015 הוכה פיקדה, חייל מצטיין, על ידי שוטרים ברחובות, והאלימות נקלטה במצלמות האבטחה באזור. הסרטון שהופץ ברשת, הצית את גל המחאה של צעירים בני העדה האתיופית במאי 2015. המוחים דרשו מהמדינה להעמיד לדין את השוטרים ומחו על כך שאלימות המשטרה כלפי בני העדה, היא דבר נפוץ והמדינה בוחרת להעלים עין מהמצב ולסגור את התיקים של השוטרים המכים.

עו"ד תומר מרשה, מנהל המחלקה המשפטית של עמותת 'טבקה-צדק ושיוויון ליוצאי אתיופיה' מסר: "אנו סבורים שנכון וראוי היה להגיש כתב אישום כנגד השוטר וזאת כדי להעביר מסר כנגד אלימות בכלל וכנגד יוצאי אתיופיה בפרט. עמותת טבקה עושה לילות כימים להילחם בתופעת הגזענות והאלימות ולהחלטת ביהמ"ש היום קיימת השפעה רבה על התנהגות והתנהלות השוטרים בעתיד ותתרום לאמון הציבור במערכת המשפט – למען חברה שוויונית וסובלנית יותר, מן הדין והצדק שיועמד לדין."

התיק נגד השוטר שנחשד בהכאת פיקדה נסגר על ידי היועמ"ש הקודם, יהודה ויינשטיין. טענתם של וינשטיין והפרקליטות הייתה שפיקדה היה הראשון שהרביץ לשוטר, כאשר זה ביקש מפיקדה לעזוב את האזור בגלל חפץ חשוד, ולכן פעל לשם הגנה עצמית. כעת מנדלבליט מבקש לפתוח את התיק מחדש, בטענה שיש סיכוי שהיה זה השוטר שהיכה ראשון את פיקדה. באוגוסט האחרון סיים פיקדה קורס קצינים בבה"ד 1 בתור חייל מצטיין.

יהודה_וינשטיין

וינשטיין_והפרקליטות


פתיחת המשק הובילה את החזרה לעבודה, לפי ניתוח של הכלכלנית הראשית. למרות ההתאוששות היחסית: הביקוש המצרפי לעובדים נמוך ב-7% מלפני המשבר

שוק העבודה מתאושש, אבל הביקוש הכולל לעובדים במשק עדיין נמוך ב-7.2% מזה שהיה לפני הקורונה; הפסקת דמי החל"ת לא השפיעה באופן ניכר על החזרה לעבודה, ומה שהניע את ההתאוששות הוא בעיקר השארת המשק פתוח, כך לפי ניתוח שפרסמה היום (חמישי) הכלכלנית הראשית במשרד האוצר.

גם במהלך גל התחלואה הרביעי, שיעור התעסוקה במשק הישראלי הוסיף לעלות, אבל חווה האטה בספטמבר-אוקטובר. באוקטובר עמד שיעור התעסוקה בישראל על 58.9%, לעומת 57.8% ביוני. עם זאת, נותר שיעור התעסוקה נמוך ב-2 נקודות האחוז ביחס למצב טרום המשבר, פער של כ-135 אלף מועסקים.

הביקוש המצרפי לעובדים (המחבר בין מספר המשרות המאוישות והפנויות) ממשיך לעלות מאז תום הסגר השלישי, אך נותר באוקטובר נמוך בכ-7.2% ביחס לטרום המשבר, פער של כ-220 אלף משרות לעומת הצפי אם שיעור הגידול של המשרות היה נותר יציב בדומה לערב המשבר.

הביקוש המצרפי לעובדים נותר נמוך באופן משמעותי בכל הענפים, למעט בענפי הבריאות, הרווחה, המידע והתקשורת. עם זאת, מרבית הענפים נמצאים במגמת התאוששות (מלבד בשירותים הפיננסיים ובתעשייה) והביקוש המצרפי בהם מוסיף לעלות גם מאז יוני (ערב גל התחלואה הרביעי). בולט במיוחד ענף האירוח והאוכל, שהביקוש המצרפי בו לעובדים עלה ב-23.7%.

בניגוד לתפיסה לפיה העלייה בשיעורי התעסוקה נבעה ברובה מהפסקת תשלום דמי האבטלה, באגף הכלכלנית הראשית מעריכים שהגורם העיקרי שהוביל לשיפור במצב התעסוקה מאז סיום הסגר השלישי היה הפתיחה הממושכת של המשק במינימום הגבלות על הפעילות העסקית, גם במהלך גל התחלואה הרביעי. הגורם המעכב המרכזי לחזרתם של עובדים נוספים לעבודה, הוא הביקוש המצרפי לעובדים שנמצא עדיין ברמה נמוכה לעומת טרום המשבר.

בדו"ח ציינו שהפסקת הזכאות לדמי אבטלה לבני 45 ומטה צמצמה אמנם את התמריץ השלילי לעבוד בקבוצה זו, אולם בפועל השפיעה בעיקר על קבוצת הגיל של בני 24-20. בקרב קבוצה זו נרשם גידול משמעותי בשיעור התעסוקה בין יולי לספטמבר, שאותו ניתן לקשור להפסקת האבטלה, אולם בקרב בני 45-25 לא נצפו הבדלים משמעותיים במגמות התעסוקה לעומת בני ה-64-45, שתשלום דמי האבטלה שלהם נמשך עוד כמה חודשים.

הכלכלנית הראשית הציגה גם שורה של מחקרים ראשוניים שמנתחים את השפעתה של עצירת דמי האבטלה על התעסוקה בארצות הברית בחודשים האחרונים. אחד המחקרים בחן את ביטול הזכאות למענק פדראלי ב-22 מדינות ביוני 2021, ומצא ששיעור התעסוקה בשבוע הראשון של אוגוסט של מי שהיה מובטל באפריל במדינות שהפסיקו את המענק עלה ב-4.4 נקודות אחוז ביחס למדינות שבהן לא בוטלו המענקים. עם זאת, רק 13% מהמובטלים שזכאותם למענק הופסקה מצאו עבודה בתחילת אוגוסט.

מחקר נוסף העלה גם שהעלייה הצנועה בהיקף התעסוקה בקרב המובטלים שזכאותם לדמי אבטלה הופסקה, באה בחלקה על חשבון עלייה בתעסוקה בקרב קבוצת המובטלים שמלכתחילה לא הייתה זכאית לדמי אבטלה, כך שהעלייה המצרפית בתעסוקה בעקבות ביטול דמי האבטלה הייתה צנועה עוד יותר.

הכלכלנית_הראשית

גל_התחלואה_הרביעי

שיעור_התעסוקה_בישראל

תום_הסגר_השלישי

עובדים_נוספים

גידול_משמעותי

עצירת_דמי_האבטלה

שבוע_הראשון_של_אוגוסט


מי זה בא? כחלון מחפש את תמונת הניצחון שתביא אותו לראשות הממשלה

לאחר שהימר על כל הקופה עם ירידת מחירי הדיור ויוקר המחייה , שוקל כחלון מה יהיה הנושא הבא שיסייע לו לכבוש את ראשות הממשלה . בינתיים, הוא בונה גשרים מול השכנים הפלסטינים ומקדם 'שלום כלכלי'. פרשנות

לכחלון יש שיטת עבודה. הוא בוחר נושא ליבה מרכזי, והולך עליו בכל הכח . שר האוצר מאמין ביכולת שלו להביא הישג שהציבור יעריך, ולכן הוא גם יוצר זהות מאוד ברורה בינו לבין הקרב שהוא בוחר לנהל. כשר תקשורת הוא ביצע את הרפורמה בשוק הסלולר וקצר את הברכות . לממשלה ה-34 הגיע כחלון עם הבטחה לטפל במחירי הדיור . התנאי המרכזי שהציב לכניסתו לממשלה היה ריכוז הסמכויות בנושא הדיור . ביקש וקיבל . אפשר לומר שלפחות מבחינת הפרופיל התקשורתי כחלון הוא שר האוצר והדיור , לאו דווקא בסדר הזה . מלבד נושא הדיור , דואג כחלון להניף גם את דגל יוקר המחיה . אחת השאלות המעניינות בפוליטיקה הישראלית היא מה יהיה הפרויקט הבא של כחלון? מה יהיה סדר היום שיניח , יו"ר כולנו , במרכז הדיון הציבורי ויקשור אליו את גורלו הפוליטי .

דרושה תמונת ניצחון

כחלון יכול להתפאר בהישגים כלכליים מתחומים אחרים שתחת משרדו . האבטלה הנמוכה , הצמיחה היציבה , דירוג האשראי המשתפר של הממשלה (עבור מי שמאמין בחברות הדירוג ). היו לו גם כשלונות, אבל המיתוג האגרסיבי שעשה לעצמו כחלון צמוד מאוד למדד הדיור ומדד המחירים לצרכן , ודווקא כאן נמצא שר האוצר בבעיה מסוימת.

בסביבתו של כחלון טוענים שמדד מחירי הדירות החודשי לא משפיע עליו , לראיה הם מציגים את העובדה ש'כולנו' לא התרוממה בסקרים כשהמדד הצביע על ירידה ולא התרסקה כשהוא הצביע על עליה. מדד מחירי הדירות הוא באמת תנודתי מאוד, חודש ירידה וחודש עליה לא באמת מצביעים על המציאות ארוכת הטווח . אבל בסופו של דבר, כשיגיעו הבחירות , למגמה של שוק הדיור תהיה השפעה מאוד משמעותית על כחלון. הסיבה לכך היא שאנחנו רוצים ללכת עם הצלחות. יותר ממה שמדד מחירי הדיור באמת משפיע על חיי היומיום של מרבית האזרחים , הוא יהיה ברומטר האם כחלון הוא ווינר או לוזר, כשמערכת הבחירות תהיה בשיאה החשיבות של הדימוי הזה תגבר.

עבור פוליטיקאי זו שגיאה חמורה להיות מזוהה במדד מספרי שמפורסם בכל חודש. לשר הביטחון אין מדד כזה , גם לא לשר החינוך ובטח לא לראש הממשלה . החיבור שעושה התקשורת בין הצלחתו של שר האוצר למדד מחירי הדירות מסוכן עבורו . אחרי שבמשך חודשים רכב על הגל של מדד מחירי הדירות , כשבכל פעם שהמדד הצביע על קפאון במחירים או על ירידה התגאה בו , עכשיו הבומרנג חוזר. כחלון מבין את זה, וזה גם הרקע לראיון שנתן לפי שבועיים לאיילה חסון ברדיו 103FM, בו ניסה לפרום את הקשר שבעצמו קשר כשאמר , "כלכלת מדינת ישראל היא עסק של כל המדינה ולא רק של משה כחלון. מי שאומר שהעלייה במחירי הדיור היא מכה לכחלון טועה – זו מכה למדינת ישראל".

הבסיס והגושים

הבסיס האלקטורי של כחלון נמצא במעמד הביניים הצעיר . האגף הבורגני של בוגרי מחאת 2011, רחל עזריה, רועי פולקמן, מירב בן ארי הם הייצוג שלהם במפלגה . בפלח הגילאים שבין 25-40 זוכה כולנו להצלחה גבוהה יחסית לשאר קבוצות הגיל . אליהם כולנו מדברת עם 'נטו משפחה' ומקבילותיה . מסביב לבסיס הזה כחלון מנסה להגיע לציבורים חצי מאורגנים. קהילות בעלות זהות ומנהיגות מקומית. בבחירות הקודמות היה זה אכרם חסון שהביא לכחלון תמיכה מרשימה מאוד בקרב הדרוזים , לקראת הבחירות הבאות מנסה כחלון לשחזר את התרגיל הזה עם מאיר צור והמושבניקים . אפשר להעריך שעד לבחירות ינסה כחלון להחביר אליו עוד דמות או שתיים מהסוג של צור, כאלו שמזוהים מאוד עם ציבור מסוים ומסוגלים להביא איתם מנדט מהבית . בנוסף יצטרך כחלון להחתים דמות ביטחונית בכירה שתוכל להחליף את גלנט.

היעד הבא – לעלות לליגה הלאומית

כחלון צובר וותק בפוליטיקה הישראלית . בסוף הקדנציה הבאה הוא צפוי לראות את עצמו כמועמד בשל ללשכת ראש הממשלה . בדרך לשם הוא צריך לעלות מדרגה נוספת ולקבל הכרה בציבור כמנהיג שיכול לעמוד בזירה הבינלאומית ולעסוק בסכסוך הישראלי פלסטיני. אם הקדנציה הראשונה הייתה שוק התקשורת , השניה הדיור הקדנציה השלישית של כחלון תהיה הבעיה הפלסטינית או שלום כלכלי.

כחלון כבר מכוון לשם היום. למרות שהוא מגדיר את עצמו כימיני מנתניהו , כחלון ייצר מערכת קשרים טובה ויעילה עם בכירי הרשות הפלסטינית . מתחת לפני השטח כחלון משקיע הרבה מאמצים בחיזוק הכלכלה הפלסטינית באיו"ש . תמיכה בהגדלת מספר אשרות העבודה , שיפור המעברים לישראל , הסדרת אספקת החשמל ושלל צעדים נוספים. בסביבתו של כחלון טוענים שהשקט הביטחוני ביהודה ושומרון נשען במידה רבה על השיפור של הכלכלה הפלסטינית בגדה המערבית .

כחלון, כאמור, רוצה למתג את עצמו כמנהיג ברמה הלאומית . כשלפיד רצה לעשות את זה לעצמו הוא טס לחו"ל . כחלון עושה את אותו הדבר בדיוק, רק בניגוד ללפיד שעשה זאת מספסלי האופוזיציה , כחלון הוא שר האוצר של מדינת ישראל וככזה המפגשים שלו עם מקביליו בעולם הרבה יותר משמעותיים.

אחד ההישגים המרכזיים של כחלון בתקופה האחרונה התפרסם לפני כשבוע כששר האוצר האמריקאי , סטיב מנוצ'ין הודיע על ועידת פסגה בינלאומית של שרי אוצר שתעסוק בפיתוח הכלכלה הפלסטינית .

הוועידה שתתקיים בינואר הקרוב בדאבוס שבשוויץ היא תוצר ישיר של הקשר בין כחלון למנוצ'ין ולראש הממשלה הפלסטיני חמדאללה. על רקע הקיפאון בשיחות מול לשכת עבאס נראה שדווקא החזית של שרי האוצר יכולה להיות ערוץ משמעותי לנהל בו את מערכת היחסים שבין ישראל לרשות הפלסטינית . אם הוועידה הזו תניב פירות, ייתכן מאוד שבבחירות הקרובות כחלון יבליט את הקשר שהוא מקיים עם הצמרת הפלסטינית ויהפוך את 'השלום הכלכלי ' לפרויקט הדגל הבא שלו . מהלך כזה יכול בהחלט להעלות אותו ליגה ולמצב אותו כמנהיג בעל חזון לאומי, כזה שיכול לחזור לליכוד עוד ארבע שנים כמועמד לראשות הממשלה .

מחמם מנועים:מי זה בא? כחלון מחפש את תמונת הניצחון שתביא אותו לראשות הממשלה

ראשות_הממשלה

הרשות_הפלסטינית

יהודה_ושומרון

כלכלה_פלסטיניתץ


בדרך לאישור : עובד קבלן יהיה זכאי לפיצוי פיטורין אם המעסיק התחלף

הצעת החוק של חברת הכנסת יוליה מלינובסקי (ישראל ביתנו), תעלה לקריאה שניה ושלישית . מעתה , אם המעסיק שלך התחלף ואתה , כעובד קבלן, נשארת לעבוד באותו המקום , תהיה זכאי לפיצוי מהמעסיק הקודם

ועדת העבודה , הרווחה והבריאות של הכנסת אישרה לקריאה שנייה ושלישית את הצעת החוק של ח"כ יוליה מלינובסקי (ישראל ביתנו) המבטיחה את זכויותיהם של עובדי קבלן לפיצויי פיטורין, במקרה של החלפת זכיינים במקום עבודתם .

עד כה, מאבטח בקניון לדוגמה , שהנהלת הקניון היתה מחליפה את חברת השירותים בה עבד – היה נדרש על פי רוב להתפטר ולוותר על זכאותו לפיצויי פיטורין, במידה והיה מעוניין לעבור לעבוד אצל הזכיין החדש – זאת על אף שהוא נותר לעבוד בדיוק באותו המקום .

הצעת החוק שאושרה היום (רביעי) בוועדה , מבקשת לקבוע כי אם קבלן המספק שירותי כוח אדם מתחלף, אך העובד המשיך לעבוד באותו מקום כעובד של קבלן אחר ולספק את אותו שירות, יהיה אותו עובד זכאי לפיצויי פיטורים מהקבלן היוצא כאילו פוטר. העובד יהיה זכאי לפיצויים גם אם הקבלן היוצא הציע לו להוסיף ולהיות עובדו בעבודה חלופית. בשלב זה יחול ההסדר רק על קבלנים המספקים שירות בתחומי הניקיון והשמירה .

ח"כ מלינובסקי הודתה לכל המעורבים בקידום הצעת החוק ואמרה : "מדובר ב-135 אלף עובדים הכי פחות מוגנים במשק . כעת נמשיך בדיונים במטרה להכיל את ההסדר על כל עובדי הקבלן בכלל הענפים ". בעבר הובילה מלינובסקי חקיקה המחייבת אספקת עמדות שמירה ראויות למאבטחים ושומרים , וכן גישה למים , שירותים וחשמל , ומטילה את האחריות לכך על מזמיני השירות .

זכויות עובדים:בדרך לאישור: עובד קבלן יהיה זכאי לפיצוי פיטורין אם המעסיק התחלף

יוליה_מלינובסקי

מאבטח_בקניון

חברת_השירותים

תנאים_למאבטחים


הכורדים של סוריה פרושים בשני חבלים המנותקים זה מזה – במזרח אזור חסכה, שבו נמצאים רוב הכורדים של סוריה, ושם הבירה קמישלי, על הגבול עם תורכיה, ובמזרח שטח מצומצם יותר, מעין מובלעת, במרכזו העיר עפרין. בין שני החבלים יש אזור שבשליטת מיליציות פרו תורכיות. תורכיה, בשילוב עם המיליציות שלה , פתחו במתקפה על מובלעת עפרין, והיא כבר הודיעה כי אחרי עפרין היא תפנה מזרחה, כדי לכבוש את אזור הכורדים כולו .

תורכיה רואה בכורדים סכנה אסטרטגית כי הם מהווים כשליש מתורכיה עצמה, ואם הכורדים של סוריה יצליחו לעורר את הכורדים של תורכיה – תורכיה תתפצל.

יש לתורכיה כמה בעיות: ראשית, הכורדים בעפרין משיבים מלחמה, ולא נשברים. שנית, הם היו הכוח העיקרי ששחרר את רקה מדאעש , ויצרו בכך קשר הדוק עם ארה"ב, ושלישית – למפלגה השלטת – PYD, היו יחסים טובים עם אסד, ובראשית המרד נגדו הם לא הצטרפו למורדים , ואפשרו לאסד להקצות כוחות לחזיתות אחרות.

הבעיה של הכורדים : תורכיה היא בעלת ברית של ארה"ב, וארה"ב חייבת להתחשב גם בה , למרות ההידרדרות הגדולה ביחסים בין וושינגטון ואיסטנבול באחרונה.

התוצאה : האמריקנים מוכנים לתמוך בכורדים בכל מה שקשור בחסכה , אבל מוכנים ללכת לקראת תורכיה בכל מה שקשור בעפרין .

אבל גם רוסיה בתמונה . כרגע יש לה יחסים טקטיים טובים עם תורכיה, אבל היא רואה בכורדים נכס אסטרטגי, כי דרכם היא רוצה להחזיר בבוא היום את איסטנבול לשליטה נוצרית אורתודוקסית. בעוד ארה"ב מוכנה להתפשר על עפרין, רוסיה לא, ועל מנת שלא לריב עם תורכיה ביקשה מאסד לסייע לכורדים בעפרין . וזה מה שקורה עכשיו. מבולבלים? אתם לא היחידים .

הבלוג של פנחס ענברי על הספר שומר השאול

מה קורה עם הכורדים בעפרין?

הכורדים_של_סוריה

מזרח_אזור_חסכה

מובלעת_עפרין

הכורדים_בעפרין


"לא חוקי ולא מוסרי": ארגון שחקני הכדורגל לצידו של דן איינבינדר שפוטר מבית"ר י-ם

בעקבות שחרורו של קשר בית"ר ירושלים ופיטוריו באופן חד צדדי, מנכ"ל ארגון שחקני ושחקניות הכדורגל , מושיקו מישאלוף, מאשים את המועדון : "העוולות שנעשות כלפי דן הן חציית קו אדום במערכת יחסים מקצועית"

ארגון שחקני ושחקניות הכדורגל הודיע היום (שני) כי יעמוד לצידו של קשר בית"ר ירושלים, דן איינבינדר, שפוטר באופן חד צדדי מהקבוצה , שנה לפני תום החוזה .

בארגון האשימו את בית"ר ירושלים בכך שהיא עושה מעשה לא חוקי, לא מקצועי ולא מוסרי: "ארגון השחקנים מגבה ויגבה את דן איינבינדר ונציגיו בכל המהלכים אותם יבחר לנקוט מול הנהלת בית"ר ירושלים ומבקש מהם לפעול לאלתר בהתאם לחוזה עליו הם חתומים".

"מועדון כמו בית"ר ירושלים אמור לכבד ולהעריך את הסכמתו של השחקן להוריד 30 אחוז משכרו מתוך רצון וכוונה להישאר בקבוצה , לא כדי להודיע לו זמן קצר אחר כך על פיטוריו . לצערי הרב , ההתנהלות של בית"ר כלפי איינבינדר איננה חוקית, איננה מוסרית ואיננה מקצועית" אמר מושיקו מישאלוף, מנכ"ל הארגון .

"דן איינבינדר הוא שחקן בית שמשחק 18 שנה בקבוצות המועדון , מתוכם 8 שנים בקבוצה הבוגרת וזכה עמה בגביע המדינה ובגביע הטוטו . לאורך כל הקריירה שימש כשחקן מסור ומחויב , כשטובת המועדון בראש מעייניו ".

מישאלוף הוסיף: "האם יעלה על הדעת כי שחקן בכיר יודיע לקבוצה כי לא מתחשק לו להישאר אצלה כי מקצועית היא לא מתאימה לו ופשוט יתפטר? הכיצד זה שונה? העוולות שנעשות כלפי דן הן חציית קו אדום במערכת יחסים מקצועית. למרות החוזה החתום בין שני צדדים הוא הופר ברגל גסה ובוטל באופן חד צדדי. דן, שלא יכול בעת הזו לעבור קבוצה, קיבל הודעה על 'פיטוריו ' שעה אחרי תום חלון העברות ונזרק מבית"ר בלי יכולת אפילו לחתום בקבוצה אחרת".

עובדים בספורט:"לא חוקי ולא מוסרי": ארגון שחקני הכדורגל לצידו של דן איינבינדר שפוטר מבית"ר י-ם

שחקני_הכדורגל

ארגון_שחקני_הכדורגל

ביתר_ירושלים

ביתר_ירושלים_בוגרים


קצבת הנכים לדיון בוועדת שרים; "הצביעו בהתאם לצו מצפונכם"

היום (א') תעלה בוועדת השרים לחקיקה הצעת החוק של ח"כ בוקר להשוואת קיצבת הנכים לשכר המינימום. 82 ח"כים חתמו על הצעת החוק. ברקע, ההמלצות המסתמנות מ'וועדת שמחון' אשר צפויות להוביל להעלאה זעומה של הקצבה

ועדת השרים לחקיקה תדון היום (ראשון), שוב, בהצעת החוק של ח"כ נאווה בוקר (הליכוד) עליה חתומים 82 ח"כים להשוואת קיצבת הנכות לשכר המינימום. ההצעה, אליה מצטרפת הצעתו של ח"כ אילן גילאון (מרץ), תידון על רקע הדחייה המתמשכת בהגשת המלצות הוועדה הממשלתית שהקים ראש הממשלה, שאמורות היו להתפרסם לפני כשבוע.

על פי דיווחים שונים מתכוון אבי שמחון, יו"ר המועצה הלאומית לכלכלה העומד בראש הוועדה, להמליץ על תוספת של כ-500 שקלים בחודש בלבד לקצבת אותה מקבלים הנכים, וגם תוספת זו צפויה להנתן רק לנכים העניים ביותר. עוד דווח כי הוועדה תמליץ על שיפור השירותים שיוכלו חלק מהנכים לקבל מהמדינה.

קיצבת הנכות עומדת היום על סכום של 2,342 שקלים בחודש. מאז הודלפו חלק מהמלצות הוועדה הביעו גורמים שונים במערכת הפוליטית חוסר שביעות רצון מהכיוון המסתמן. אולם, גם אם השרים יאשרו היום את הצעת החוק, קיים סיכוי נמוך כי היא תאושר סופית במליאת הכנסת ותיושם בגרסתה הנוכחית, אך הדבר יהווה מנוף לחץ נוסף להעלאת הקצבאות.

ביום שישי קראה ח"כ בוקר בעמוד הפייסבוק שלה לשרים "הצביעו בהתאם לצו מצפונכם ושימו יחד איתי סוף למצב העגום הזה, בו הנכים במדינת ישראל חיים בחרפת רעב, בעוני ובדוחק". ליו"ר המועצה הלאומית לכלכלה אבי שמחון היא קראה "פרק את הוועדה והחזר את המנדט שקיבלת".

בשבוע שעבר התבטא גם יו"ר הקואליציה ח"כ דוד ביטן כנגד המלצות הוועדה. בראיון לערוץ הכנסת אמר ביטן כי "שמחון נוהג באטימות וחושב שניתן להציב את הנכים בטבלאות אקסל ובמצגות". עוד הוסיף, "קצבאות הנכים צריכות לעלות באופן משמעותי לאחר שלא עודכנו 14 שנה וזוהי אג'נדה שמפלגת הליכוד מובילה. האיש גורם נזק לראש הממשלה ולתנועת הליכוד ולכן עליו להתפטר". על פי דיווחים, מחר צפוי מרכז הליכוד להתכנס כשעל סדר ההעלאה בקיצבת הנכים.

ראש הממשלה בנימין נתניהו הכריז על הקמת ועדת שמחון לפני כחודש, סמוך לפרסום מסקנות ועדת מומחים לבחינת העלאת הקיצבאות שמינה שר האוצר משה כחלון, ובראשה עמד החשב הכללי באוצר לשעבר פרופ' ירון זליכה. ועדת זליכה המליצה על העלאת קצבאות הנכות ל-4,000 ש"ח ברוטו בחודש, אימוץ שורה של שינויים באופן החישוב של תשלומים נוספים והנחות שהנכים זכאים להם (רובם לטובת הנכים ומיעוטם לרעתם), בעלות כוללת של 4 מיליארד ש"ח לשנה.

יש לציין כי המלצות ועדת זליכה היו נמוכות בהרבה מדרישת הנכים להשוואת הקצבאות לשכר המינימום, העומד כיום על 5,000 ש"ח לחודש וצפוי לעלות בקרוב ל-5,300 ש"ח לחודש. עם הגשת ההמלצות הודיע נתניהו על הקמת צוות בין משרדי לקביעת העלאת התוספות לקצבאות ואופן חלוקתן. בראש הצוות הועמד יו"ר המועצה הלאומית לכלכלה פרופ' אבי שמחון והוא כלל נציגים ממשרדי האוצר, הרווחה, הבריאות והמוסד לביטוח לאומי.

בשבוע שעבר הפגינו הנכים כנגד ההמלצות המסתמנות. ניסים מורביה, ממטה מאבק הנכים, אמר בהפגנה, "המסקנות של שמחון יותר גרועות משל זליכה. לא זה ולא זה טובים בשבילנו. אנחנו פשוט מאוכזבים מאוד מראש הממשלה שמזגזג ולא מביא אותנו לתוצאות המתאימות למינימום למחיה. אנחנו חיים בצורה לא הגיונית ולא הוגנת מלקטים בסופי שבוע מארגזי ירקות רקובים כדי להתקיים. עושים חשבון אם לקנות לחם או תרופה. קצבאות בגובה שכר המינימום זה לא דבר שבשמיים למדינה יש כסף. ב-2016 בוועדת כספים 18 מיליארד ש"ח פוזרו לכל עבר כעודפי תקציב ושאלנו למה לנכים אין אמרו לנו כי אין".

שכר_המינימום

המועצה_הלאומית_לכלכלה

מצב_העגום_הזה

תשלומים_נוספים

צוות_בין_משרדי


מבולבלים? גם אנחנו: למסעדנים והמלצרים יש עוד סימני שאלה על הטיפים

הפער בין פסיקת בית הדין לעבודה לבין פסיקה קודמת של בג"ץ, משאיר את הענף בחוסר וודאות, וה -1 בינואר כבר מעבר לפינה . "מבחינתי , הייתי מוסיף לתפריט תוספת שירות של 17% ", אמר בעלים של מסעדה בשדרות

ברשות המיסים מסתפקים במסר עמום באשר לכוונותיהם לאור פסק דין הטיפים שצפוי להיכנס לתוקפו ב-1 בינואר . על פי פרשנותם המקצועית , הבהירו, יש מקום לחייב את כספי הטיפים במע"מ , "עם זאת, הרשות עדין בוחנת את הסוגיה וטרם התקבלה החלטה אופרטיבית בעניין ". ואיך אמורים המסעדנים להיערך בינתיים ליישום הפסיקה ולמחזור השנה הבאה ? ביום חמישי יפגשו אנשי ארגון 'מסעדנים חזקים ביחד' עם מנהל רשות המיסים ערן יעקב, וידרשו תשובות ברורות.

"אני עדיין לא מדבר עם העובדים שלי , ואני גם לא יודע איך להיערך החל מעוד שבועיים", אמר ל'דבר ראשון' ניר שוחט, הבעלים של מסעדת סושי מוטו בשדרות ומוסיף כי יהיה קשה להתאים את הפסיקה למציאות בשטח . "אף אחד לא יודע. יש המון סתירות – עורך הדין אומר דבר אחד ורואה החשבון דבר אחר. עדיין לא הצליחו להבין את החוק לאשורו ".

"מבחינתי , הייתי מוסיף לתפריט תוספת שירות של 17% . זה יגלם גם את המע"מ והטיפים ומזה אני אשלם למלצרים . די כבר עם הטיפים האלה , מספיק."

"ראש רשות המיסים אומר לי 'תמשיכו כרגיל ', 'עולם כמנהגו נוהג'. אני שואל – מה זה עולם כמנהגו נוהג? כדי שתבוא אלי בעוד שנה ותגיד לי 'עכשיו אתה חייב לי באופן רטרואקטיבי 700 אלף שקל'?"' תוהה השף יונתן ברוביץ, הבעלים של מסעדת הבשרים M25 בשוק הכרמל בתל אביב. בורוביץ' כמו רבים מהמסעדנים עימם דיברנו, מתאר את הטראומה שחווה הענף סביב נושא היטל העובדים הזרים שהוטלו עליהם בעקבות פסיקת בית המשפט העליון מספטמבר 2017. "זה בדיוק מה שקרה : יועצי המס הכי גדולים בארץ אמרו לנו פעם אחרי פעם 'אל תשלמו את זה', ובית המשפט מהשיקולים שלו החליט מה שהחליט , ורשות המיסים הלכה והוציאה שומות מס רטורואקטיבית, 'רדיואקטיביות'! בלי שום פרופורציה בין המחזור של עסקים לשומות שהם קיבלו".

"אני דורש בהירות. אני מוכר קבב – אני יודע כמה עולה לי הגלם , כמה עולה לי לעבד אותו , כמה עולה לי למכור אותו . אם אתה רוצה שאשלם לך עוד שנה קדימה – אני רוצה לתמחר את זה עכשיו. מה זה הדבר הזה של גביה רטרואקטיבית? זה גובל בנוכלות . ושם המאבק שלנו . על המע"מ – לא על הזכויות הסוציאליות . הלוואי שהממשלה הייתה באה ומחוקקת חוק במקום לתת לדברים הללו להתגלגל בבתי המשפט . כי בית משפט זה כמו חמין – אתה שם אותו בשישי בצהרים ואתה לא יודע איך הוא יצא בשבת ".

מתכון לחמין

התסבוכת המשפטית הנוגעת למיסוי כספי הטיפים , נובעת מפער בין פסיקת בית הדין הארצי לעבודה לבין פסיקה קודמת של בג"צ. פסק דינו של נשיא בית הדין הארצי לעבודה לשעבר, פליטמן, קובע כי בכל הקשור לדיני העבודה והביטוח הלאומי "יש לראות בתשר הכנסה השייכת לבית העסק והכנסתם של עובדי שרשרת השירות משכר עבודה מאת המעסיק , מבלי אפשרות להפריד בין השניים ". עם זאת, פסק דין שניתן בבג"צ ב-2013 קובע דווקא כי הטיפ הינו "הכנסת עבודה של המלצר שאינה באה מן המעביד ", ודוחה את הטענה כי הם מהווים הכנסה של בית העסק .

הגדרתו של בג"צ לטיפים אינה מאפשרת למעשה את מיסויים . בג"צ היה מודע לכך בעת הפסיקה , שנתקבלה בהרכב מורחב וברוב של ארבעה שופטים מול שלושה, וקרא למחוקק להסדיר את מעמד הטיפים באופן כולל באמצעות חקיקה. אולם הכפפה לא הורמה עד היום.

העובדה שבין שתי הפסיקות ישנה סתירה – יוצרת מצב משונה. לבית הדין הארצי לעבודה מנדט לדון ולקבוע הלכות בדיני העבודה והביטוח הלאומי בלבד, ודיני המיסים הם מחוץ לתחומו . לכן יש מי שיגיד שתחום המיסוי נותרת פסיקת בג"צ על כנה – ולמעשה מעמד הטיפים שונה ואף הופכי במערכת דיני העבודה ובמערכת דיני המס .

ככל שלפסיקת בית הדין הארצי לעבודה יש בכל זאת השפעה על סוגיות המיסוי – ייתכן שלעובדה שפסק הדין 'צבע' את כספי הטיפים לצורך תשלום שכר בלבד תהא גם כן משמעות – שכן תשלומי שכר אינם ממוסים במע"מ אלא במס הכנסה.

על כל פנים, על מנת לשנות את היחס שנקבע בבג"צ כלפי הטיפ בתחום דיני המס , יידרש ככל הנראה דיון נוסף בנושא בבג"צ . דיון שכזה עשוי להמשך שנים, וניתן להבין את חששם של המסעדנים מפני פסיקה בעלת משמעויות רטרואקטיביות רחבות. לחילופין כמובן שהכנסת יכולה לחוקק חוק חלופי שיסדיר את הנושא בכל שלב

מלצר עם קבלות

"אנחנו מבינים שפסק הדין מדבר אך ורק על סוגיית הזכויות הסוציאליות ואינו מדבר בשום פנים ואופן על מיסוי. אנחנו אומרים אין מע"מ. אין מיסוי נוסף" אומר תומר מור, ממובילי התארגנות 'מסעדנים חזקים ביחד' ומבעלי מסעדת ג'רמיה בתל אביב. "הבעיה היא לא אצלנו , הבעיה היא שרשות המיסים טוענת שפסק הדין הזה מאפשר להם לגבות מע"מ, מכיוון שכספי הטיפים מוקלדים בקופה , ומה שמוקלד בקופה חייב במע"מ ".

"יחד עם לשכת יועצי המס בנינו תכנית שבה ננגיש את נושא העוסק הפטור למלצרים ולנותני השירות כדי לעקוף את מס הכנסה", מציג מור את התוכנית המקורית שהגו כדי להלחם ברוע הגזרה . "זה לא דבר שאנחנו רוצים, אבל אנחנו נותנים אפשרות למלצרים שלא רוצים להפגע בשכרם להפוך להיות עוסקים פטורים".

אלא שבתוכנית יש חור – לא ברור כיצד העובדה שהמלצרים יהפכו עוסקים פטורים תשנה בסוגיה , היות ובית הדין הארצי קבע (ככל ויש בפסיקתו בכלל כדי להשפיע על נושא המיסוי ) כי הטיפים הם הכנסה דווקא של העסק , אשר נדרש לשלם אותם אחרי כן לעובדים בצורת שכר. כלומר, במידה ותהיה גביית מע"מ, היא תהיה בקופת העסק .

ייתכן והמטרה היא בכלל להפעיל כלי לחץ נוסף על רשות המיסים עצמה: "זה ייצור עומס אדיר ברשות המיסים אם נביא להם מאה אלף תיקים חדשים לטפל בהם ", אמר ברוביץ. "נעמיס את רשות המיסים בערמות של תיקים שהיא לא תצא מהם ".

לחרוג זה נורמטיבי

גם אחרי סוגיית המס , נשארות שאלות פתוחות על האופן שבו יתעצב הענף בעקבות הפסיקה . ככלל , קבע השופט פליטמן כי אין לנכות את עלות הזכויות הסוציאליות משווי הטיפים . עם זאת, הכניס לפסק הדין את האפשרות , במסגרת 'התניה חורגת', כן לשלם הוצאות אלו מהטיפים – אך רק בהסכמת העובדים . בעקבות כך המליצו בהסתדרות הנוער העובד והלומד , הארגון המקצועי המייצג ומלווה את עובדי הענף במיצוי זכויותיהם – שלא לחתום על הסכמי עבודה חדשים מבלי להיוועץ עימם קודם לכן (בדף הפייסבוק , בטלפון *1121 או בוואטסאפ : 0549931121).

"נוציא הסכמי עבודה חדשים. אנחנו חותמים עם העובדים שלנו על הסכם עבודה כמו עם כל עובד במשק על פי חוק. ההסכם הזה ישקף את החלטת בית המשפט , אף אחד לא עושה חוק לעצמו " אמר בורוביץ'. לשאלתנו האם לא יווצר בכך מצב שבו 'ההתניה החורגת ' הופכת למעשה לנורמה השיב: "בסופו של דבר, אני לא יודע מה זה חורג. כל זמן שעורכי הדין שלי יגידו לי שזה חוקי, אז אין לי בעיה עם זה. ואם העובד חותם על זה מרצונו – אנחנו עם כל הכבוד לא בדיקטטורה והוא יכול גם להחליט שלא לעבוד בשבילי . זה בסדר".

המלצרים שעובדים אצלי משתכרים מעל 100 שקלים לשעה " הוא מבהיר. "מעט מאוד עבודות יוצרות הכנסה כזו , והאינטרס שלי כמסעדן הוא שירוויחו הכי הרבה שאפשר . הטיפים שלהם קדושים מבחינתי . אף אחד לא נוגע בקופה של הטיפים חוץ מהמלצרים ובגלל זה הם גם מרוצים ולא עוזבים. ככה זה צריך להיות", ומחדד כי הוא איננו רואה את העניין כמאבק שבין העובדים למעסיקיהם .

"אני חושב שיעשה בזה שימוש גם רק במסעדות בהן שכר הטיפ מספיק גבוה. בתור מסעדן בפריפריה , זו לא המציאות שלנו ", אומר מנגד שוחט המפעיל מזה תשע שנים את מסעדתו בעיר שדרות. "העובדים פה מקבלים 37 שקלים לשעה בממוצע , אין לי ממש בשר לגזור להם חובות סוציאליים. אני אאבד פה כוח אדם". כך, הוא גם אינו סבור שיעשה הרבה שימוש באפשרות שנותן פסק הדין לממן באמצעות הטיפים את שכר כלל העובדים בשרשרת השירות , ולא רק את שכר המלצרים , מסיבות דומות.

שאלנו את המסעדנים , אילו היו יכולים להסדיר את הענף באופן כולל, מבלי להתחשב בפסקי הדין שניתנו עד כה – מה היה המודל המועדף עליהם ?

"שאלה מצויינת" הרהר בכך בורוביץ'. "אני חושב שמה שהיה עד עכשיו עבד לא רע, אפשר היה לקחת את המצב ולהסדיר אותו . איפה תמצא סטודנט שיכול לעשות מאה שקלים בשעה ויכול גם לעבוד וגם ללמוד, ולגור בתל אביב?"

"אין ספק, שאם היינו יכולים מבחינת פערי הרווח שלנו , להעסיק מלצרים ולשלם להם גם שכר מינימום בנפרד וגם שייקחו את הטיפים לעצמם – לא הייתה לנו שום בעיה. אבל זה לא המצב " הוא מתייחס למודל אחר הנהוג כיום בענף אולמות האירועים , ושאותו הציע ח"כ דב חנין כהצעת חוק. העוגה נשארת אותה עוגה. אם מחר אני צריך להעלות את המחירים לאורחים שלי ב-20% אז יהיו לי פחות אורחים. זה ברור, כמה כבר אנשים יהיו מוכנים לשלם על המבורגר? וזה מערום של צרות כי התשומות שלנו הולכות ועולות . בצל לבן היום בשוק עולה 7.5 שקלים לקילו – מחירים שלא נשמעו ואנחנו לא יכולים לגלם אותם לצרכן כי פשוט לא יהיו לנו קונים".

"יש מקומות בעולם , בפריז למשל – אין בכלל טיפים אבל השירות נוראי. אתה צריך חגורת הצלה כדי שמישהו יתן לך כוס מים, כי אין להם תמריץ לתת שירות טוב. זה דברים נורא רגישים איך שאורח יצא מרוצה מהמסעדה . אני לא מוכר בלוקים, והייתי שמח שיסתכלו על הדבר הזה מלמעלה ויסדירו אותו ".

שוחט מצר על כך שהרשות להגנת הצרכן אוסרת על הכנסת סעיף 'דמי שירות' לחשבון .

טיפ למלצרים:מבולבלים? גם אנחנו: למסעדנים והמלצרים יש עוד סימני שאלה על הטיפים

בית_הדין_לעבודה

פסק_דין_הטיפים

תוספת_שירות_של_17_אחוז

מסעדנים_חזקים_ביחד

עובדי_סושי_מוטו

היטל_העובדים_הזרים

גביה_רטרואקטיבית

הזכויות_הסוציאליות

מיסוי_הטיפים

דיני_העבודה_והביטוח_הלאומי

עובדי_שרשרת_השירות

שרשרת_השירות

דיון_נוסף_בנושא

מאה_אלף_תיקים_חדשים

עלות_הזכויות_הסוציאליות

הסתדרות_הנוער_העובד

עובדי_המסעדות

הסכמי_עבודה_חדשים

מלצרי_בורוביץ

מעל_100_שח_לשעה

טיפים_מסעדת_בורוביץ

שכר_הטיפ_מספיק_גבוה

מה_שהיה_עד_עכשיו

מחירים_שלא_נשמעו


הציבור החרדי משתלב יותר ויותר בשוק העבודה, אך נותר עני

על פי שנתון החברה החרדית שפרסמו מכון ירושלים והמכון הישראלי לדמוקרטיה, 52% מהציבור החרדי מוגדרים עניים וזאת למרות העלייה התלולה במספר החרדים והחרדיות העובדים.

על אף עלייה מתמדת בשיעור החרדים המועסקים במשק שיעורי העוני בקרב הציבור החרדי אינם משתנים לאורך השנים, כך עולה משנתון החברה החרדית שפרסמו מכון ירושלים לחקר ישראל והמכון הישראלי הדמוקרטי.

על פי מימצאי השנתון, המנתח נתונים ממגוון מוסדות וכולל עיבודים לנתוני הלשכה המרכזית לסטטיסטיקה, שיעור התעסוקה בקרב גברים חרדים חצה רק לאחרונה את רף ה-50% לעומת 87% בקרב גברים יהודים שאינם חרדים, עלייה של 14% מאז שנת 2003. בקרב נשים חרדיות שיעור התעסוקה עומד על 73% לעומת 81% בקרב נשים יהודיות שאינן חרדיות, ומדובר בעלייה חדה של 21% מאז שנת 2003.

למרות העלייה בשיעורי התעסוקה, שיעור העוני בחברה החרדית גבוה במיוחד ועומד על 52% לעומת 19% בכלל האוכלוסיה. בעקבות קיצוץ קצבאות הילדים בשנת 2003 עלה שיעור העוני בקרב הציבור החרדי מ-45% ל-58%, ולאחר מכן בשנת 2006 ירד לשיעור הנוכחי, ונותר בעשור האחרון יציב, מבלי להשתנות, על אף העלייה בתעסוקה. בקרב ילדים חרדים הנתון גבוה אף יותר, ו-67% מהם מוגדרים עניים. לרבע מהאוכלוסיה החרדית אין ביטחון תזונתי.

ד"ר גלעד מלאך, ראש תוכנית חרדים ב'מכון הישראלי לדמוקרטיה' סיפק שני הסברים להיעדר הירידה בנתוני העוני, על אף העליה בשיעור היציאה לעבודה: "הראשון הוא קיצוץ קצבאות הילדים – עד 2003 משפחה חרדית עם שמונה ילדים קיבלה כ-6000 ש"ח בחודש, שזה משכורת בחברה החרדית. היום אני מעריך שמשפחה כזו תקבל בערך 1500 ש"ח. זה שינוי עצום. עד אז ראינו ירידה מתמשכת בשיעורי התעסוקה של גברים. זה נעצר ואחרי זה התחילה העליה. התמיכה המדינתית היתה כל כך גדולה שהיא באמת איפשרה להרבה גברים לא לעבוד". מנגד, הוא מדגיש שהיציאה של חרדים לעבודה התאפשרה בזכות פלטפורמות שיצרה המדינה בדמות הכשרות מקצועיות ואקדמיות מותאמות, ומסגרות הכוונה והשמה שהפכו את הקריאה ליציאה לעבודה לאפשרות ממשית.

"דבר נוסף הוא שחרדים שנכנסו לעבודה נכנסו, מטבע הדברים כעובדים חדשים, לרמה הנמוכה, ולכן ההכנסה שלהם פחות גבוהה. אני עדיין מעריך שבנתוני השנה הבאה נראה ירידה בשיעור העוני בציבור החרדי. הייתה עכשיו עוד קפיצה בשיעורי ההעסקה, והעלאה של חלק מהקצבאות הקשורות לחרדים, אבל זה בהחלט נתון שצריך לטפל בו". לדבריו משרד הכלכלה קיבל את המלצת המכון הישראלי לדמוקרטיה להציב מטרה נוספת מלבד כניסתם של חרדים לשוק העבודה, והוא שילובם בתעסוקה האיכותית באופן שיגדיל את הכנסתם. בין ההצעות שנתקבלו – השקעה בהכשרה, הכוונה והשמה. כך למשל שימת דגש על רמת השכר בתמיכה הממשלתית בגיוס עובדים חרדים. מלאך מסביר כי רמת החיים בקרב החרדים עלתה עם עליית רמת החיים הכללית בתחומים רבים, אולם באופן יחסי, הציבור החרדי נותר עני.

בין העובדים החרדים לעובדים שאינם חרדים, ניכרים פערי הכנסה גדולים מאוד. ההכנסה הממוצעת של שכיר חרדי בגילאי 25-64 עומדת על 6,610 ש"ח, כשני שליש מהשכר הממוצע הכללי במשק. על פי נתוני השנתון, בקרב גברים נוצר הפער בעיקר בשל שכר שעתי נמוך, העומד על 83% מהשכר השעתי הממוצע בקרב כלל האוכלוסיה. בקרב הנשים נוצר חלק גדול מהפער בשל חלקיות משרות, כשאישה חרדית עובדת בממוצע כ-22% פחות מנשים אחרות. נתוני השנתון מראים כי 38% מהגברים החרדים עובדים במשרות חלקיות של פחות מ-35 שעות שבועיות, ובקרב הנשים החרדיות – 59%. בתחילת החודש נידונה בוועדת העבודה והרווחה של הכנסת סוגיית אפלייתן בשכר של נשים חרדיות העובדות בהיי-טק, בעקבות תחקיר של ערוץ 10 בנושא.

נתונים נוספים המופיעים בשנתון הם כי 25% מהעובדים החרדים במשרות חלקיות מנמקים זאת באי מציאת עבודה בהיקף מלא, לעומת 17% באוכלוסיה היהודית הלא חרדית. 24% מהעובדים החרדים במשרות חלקיות מנמקים זאת בצורך לשמור על הילדים, לעומת 13% באוכלוסיה היהודית הלא חרדית.

באשר לאורחות החיים החרדיים מסתמנים גם כן שינויים. בתוך שבע שנים טיפס שיעור החרדים המשתמשים במחשב מ-44% ל-58%. בשיעור השימוש באינטרנט בציבור החרדי חלה עליה מ-28% ל-41%, תוך חמש שנים בלבד. בעשור האחרון נרשמה גם עלייה מתונה בשיעור בעלי רישיונות הנהיגה והרכבים בחברה החרדית.

עם כניסתם של עובדים רבים במגזר החרדי לשוק העבודה, וסביב הרצון לשפר את תנאיהם, נתחזקה גם מגמת התארגנות העובדים החרדים, סוגיה שאף הגיעה לבד"צ בבני ברק שקבע: "רצון העובדים להתאגד על מנת למצות את המגיע להם – מוצדק וראוי".

שנתון_החברה_החרדית

מכון_ירושלים

המכון_הישראלי_לדמוקרטיה


המפגינים בת"א הגיעו כדי למחות נגד השחיתות השלטונית ולהלחם על הבית

שנה וחודש אחרי שהתחילו ההפגנות מול ביתו של היועמ"ש מנדלבליט בפ"ת , ההפגנה אמש (מוצ"ש) בת"א היתה עדיין גדולה ורחבה . "אנחנו כועסים על ביבי כי השליט שלטון מושחת" אמרה חדווה. וגם המיצג הפרובוקטיבי שמאיים לחסל את הלגיטימיות של המחאה

תחת קריאות חוזרות של 'העם דורש צדק חברתי',' המדינה שלנו ולא של נתניהו' ו'בושה', התקיימה אתמול (מוצ"ש) בפעם הרביעית הפגנה נגד השחיתות השלטונית ברחובות ת"א ובהשתתפות אלפי מפגינות ומפגינים , במגוון גילאים. ההפגנה החלה בבית העצמאות ברחוב רוטשילד ומשם יצאה בצעדה לאורך השדרה – עד לכיכר הבימה שם הוכנה במה מבעוד מועד. לצד ההפגנה נגד השחיתות , התקיימה הפגנה של החזית לשחרור דרום תל אביב בהנהגת הפעילה החברתית שפי פז, שלוותה באבטחה משטרתית כבדה. לאחר שהסתיימה ההפגנה בהבימה , המשיכו מפגינים רבים בצעדה לכיכר רבין, תוך חסימת צירי תנועה עד להתפזרותם .

"שבוע רביעי ברוטשילד . לא סתם נבחר המקום הזה . אזרחי ישראל הבינו שלא נרפה עד שנסלק את השחיתות . והערב מתקיימות הפגנות בכל הארץ ", אמרה אורלי זינגר, פעילה חברתית וממובילי ההפגנות נגד השחיתות בפ"ת על המדרגות של בית העצמאות . "אנחנו לא ממומנים מהקרן החדשה . ביבי יודע זאת ובכל זאת הוא אוהב לספר זאת לתומכיו . הוא שקרן", התייחסה זינגר לנאומו מעורר המחלוקת של נתניהו במהלך השבוע . "הלחץ בו אתה נמצא גורם לך לפגוע במשטרה . גם בנשיא ריבלין. ראש ממשלה שמקבל מתנות וחשוד בפלילים חייב להתפטר. לא היה מאז קום המדינה רה"מ שנאחז בקרנות המזבח כמוך . הנח את המפתחות אין לך מה להמשיך – התפטר".

ח"כ לשעבר והעיתונאי ניצן הורוביץ אמר ל'דבר ראשון' כי הוא חושב שכשם שצריכה להיות הפגנה של הימין , כפי שהתקיימה במקביל בכיכר ציון, "צריך שתהיה הפגנת שמאל". הורוביץ, התרשם מהמספר הגדול של המפגינים , "יש לזה הרבה כוח. הרבה השפעה. היום בגלל הרשתות החברתיות , הרבה יותר קשה להוציא אנשים לרחוב . לכן המספרים כאן מאוד מרשימים שבוע אחרי שבוע. בזמן שאנשים מעדיפים לשבת בבית ולעשות לייק בפייסבוק היציאה לרחוב לא פשוטה בכלל".

"השלטון מושחת ונמאס לנו "

"מפגינים בשביל להפיל ולהחליף את השלטון לנקי יותר", אמרו טל (42) העוסק בהייטק וזוגתו שירה (35) העוסקת בתחום המחקר הרפואי ל'דבר ראשון'. השניים הגיעו להפגנה בת"א בפעם השנייה ובאו עם ילדם . "אני מאמין במה שנאמר שהשלטון מושחת ונמאס לנו ". כשנשאלו מדוע הביאו את הילד , השיבו "חשוב שהילד יבוא להפגנות . זה חינוך נכון לתודעה פוליטית. גם לגיל צעיר."

חדווה סנדרוביץ (62), יועצת עסקית עצמאית, הגיעה להפגין בתל אביב מכפר סבא לאחר שפקדה מספר פעמים את ההפגנות בפתח תקווה, "אנחנו עושים שינוי. אנחנו אומרים את דברנו וגם התקשורת ובסוף זה ישפיע וביבי יתפטר. אנחנו כועסים עליו כי השליט שלטון מושחת", אמרה ל'דבר ראשון'.

גם שלושת ראשי הממשלה שלפני נתניהו היו מצויים בחקירות , אהוד אולמרט אפילו ריצה עונש מאסר? "הכמות של השחיתות גברה והלכה . לאחרים טובת המדינה הייתה לפני הטובה שלהם ועכשיו זה לא ככה. המטרה היא להחליף את השלטון . ההפגנה כאן היא לא רק של השמאל . זה אנשים שהם נגד שחיתות."

"אין לי מושג מה יהיה. אי אפשר לשבת בבית אפילו שהצעירים אדישים. כולל הבנים שלי " אמרה נילי מת"א , העוסקת למחייתה בתחום הטיפולי ל'דבר ראשון'. "זה טמטום. זה לא קשור לשמאל וימין . זה קשור לניקיון כפיים לחברה שהלכה פייפן מבחינת הערכים ".

"לא אני ולא ילדי נהיה יהודים נודדים. יצאנו להפגין שתהיה לנו מדינה בטוחה", אמרה עו"ד סיגלית קסלר פעילה חברתית מהמחאה בפ"ת עת נשאה דברים מעל הבמה בכיכר הבימה . ביחס לטענות כי ההפגנות נועדו להפיל "ראש ממשלה מכהן" שלא בבחירות אמרה קסלר בביקורת כי, "לא יצאנו לרחוב להפיל ראש ממשלה מכהן. גם לא הפרקליטות ולא התקשורת ולא השמאל " אמרה והוסיפה בפנייה אישית לנתניהו , "אתה רוצה לדעת מי פועל להפיל את ראש הממשלה ? לך לחדר האמבטיה בביתך , תסתכל במראה ותראה את עצמך. השחיתות השלטונית והציבורית שאתה נתניהו הסימן שלה , הם שמסכנים את המדינה . לא אלפי המוחים פה". קסלר הניחה בנאומה ארבעה יסודות בעבורם נאבקים המפגינים : הלכידות החברתית וערבות הדדית, שלטון החוק ועיקרון השוויון בפני החוק , תרבות ומורשת ישראל וצה"ל , "הבית הזה משול לבית משותף. ארבעה יסודות בהם נתניהו מפיץ הרס. אם היסודות האלה יתמוטטו הבית יתמוטט על כולנו . ביבי נגד המדינה ".

"השחיתות הכי גדולה זה הפשע בדרום ת"א"

באותו המתחם ובמקביל קיימו פעילי החזית לשחרור דרום תל אביב, בהובלת הפעילה החברתית שפי פז, הפגנה שנועדה להעביר את המסר שבשמו באו ואף להתריס נגד המפגינים נגד השחיתות . לחיזוק החזית הגיע ח"כ בצלאל סמוטריץ' (הבית היהודי ) והשתתף גם הוא בהפגנתם . "אנו מפגינים דווקא כאן משום שפה מדברים על שחיתות" אמרה פז ל'דבר ראשון' והוסיפה כי, "השחיתות הכי גדולה זה הפשע בדרום ת"א. אנחנו נגד השמאל , נגד התקשורת ונגד הציבור שמדבר על שחיתות של סיגרים. אנחנו באים לאיפה שיש רעש ולהעביר את המסר שלנו ".

האם לא ניתן לחבר את המאבקים ? "המאבקים לא יתחברו. הסתובבו פה אנשים עם שלטים בעד הפליטים . זו הפגנת שמאל פה אל תטעה. אבל גם היינו חלק מההפגנה . הפגנו נגד שחיתות של מה שאנחנו מאמינים".

חיימי גולדמן, חבר מועצת העיר רעננה וסגן ראש העיר לשעבר, הגיע גם הוא לחזק את פז וחבריה . בראיון לדבר ראשון אמר, "באתי להזדהות עם סבלם של תושבי דרום ת"א שחייהם קשים מנשוא . אין להם תמיכה מהמיינסטרים הישראלי ". גולדמן קרא בדבריו לעיריית תל אביב-יפו, ממשלת ישראל ובית המשפט , "שישמרו שהאזרחים יהיו זכאים לחיות בצורה נורמלית ללא פחד במדינת היהודים . היום הם מנושלים מזכויותיהם האלמנטריות כאזרחים ".

לפעמים סיגר הוא רק סיגר

לאחר ההפגנה ברוטשילד , התפרסמה תמונה של מפגין המסתובב עם מיצג של כלי חיתוך היכול להראות כמו גליוטינה לעריפת ראשים או כמו מכשיר חיתוך לסיגרים , המשול לסיגרים היוקרתים אשר נתניהו קיבל, לכאורה. בימין מיהרו להאשים את המפגינים כי ההפגנה כולה היא הסתה לרצח ראש ממשלה, וביקשו לקעקע את הלגיטימיות של בשל המיצג הפרובוקטיבי . אישי ציבור משמאל ומימין , כמו מרבית הציבור , הזדעזעו מהדימוי האלים , וביקשו להתנער מהמיצג .

"הגיליוטינה הערב ברוטשילד היא הסתה לרצח ראש הממשלה נתניהו, בצד קריאות גנאי נגד הציונות . הפגנת השמאל ברוטשילד חצתה את כל הקווים האדומים " נמסר ממפלגת הליכוד . שר החינוך נפטלי בנט כתב בחשבון הטוויטר שלו כי, "ההפגנות כשלעצמן – לגיטימיות, אבל את הטירוף הזה צריך לעצור לפני שיהיה מאוחר מדי".

'מושחתים הביתה':המפגינים בת"א הגיעו כדי למחות נגד השחיתות השלטונית ולהלחם על הבית

המפגינים_ברוטשילד

ה_שחיתות_ה_שלטונית

ההפגנה_נגד_השחיתות

חדווה_סנדרוביץ

בית_ה_עצמאות

רחוב_רוטשילד

ה_חזית_ל_שחרור_דרום_תל_אביב

הפגנה_של_ה_חזית_ל_שחרור_דרום

המפגינים_שהמשיכו

ניצן_הורוביץ

שלושת_ראשי_ה_ממשלה_ש_לפני_נתניהו

ארבעה_יסודות

בצלאל_סמוטריץ_

המפגינים_בדרום_תא

תושבי_דרום_תא


נחתם ההסכם שמעביר עובדים מחברת חשמל לחברה ממשלתית חדשה לניהול מערכת החשמל

כ-220 עובדים יעברו לחברה החדשה בשתי פעימות. זכויותיהם ושכרם יישמרו, כל אחד יקבל מענק של 50 אלף ש"ח. ארנון בר-דוד: "הרפורמה במשק החשמל מהווה בשורה לכל החברה הישראלית "

ההסתדרות , ועד עובדי חברת חשמל והנהלת החברה חתמו הערב (שני) על הסכמים קיבוציים להעברת 220 מעובדי חברת חשמל לחברה ממשלתית חדשה לניהול מערכת החשמל (חנ"מ). החברה החדשה תתחיל לפעול מחר, במסגרת הרפורמה בשוק החשמל .

במסגרת ההסכמים שנחתמו הערב, תנאי העסקת העובדים ושכרם יישמרו עם המעבר , כמו גם זכויותיהם הפנסיוניות והזכויות הנגזרות מוותק . לצד זאת, יקבל כל עובד גם מענק חד פעמי בסך 50 אלף שקלים.

120 עובדי אגף תכנון ופיתוח טכנולוגי בחברת חשמל יתחילו את עבודתם במסגרת החברה הממשלתית כבר מחר. במהלך 2021 יעברו עוד כ-100 עובדים לחברה החדשה . עובדי אגף הפיתוח הטכנולוגי אחראים על תכנון משק החשמל בישראל תוך עמידה בתקנים סביבתיים ופיתוח טכנולוגיות לייצור והולכת חשמל.

במסגרת הרפורמה שנחתמה לפני כשנה וחצי , הוחלט שניהול מערכת החשמל יופרד מחברת חשמל, ותוקם חברה ממשלתית עצמאית לטיפול בנושא . חתימת ההסכם הקיבוצי היתה תנאי להעברת העובדים לחברה החדשה ולתחילת פעילותה .

בחברת החשמל אמרו שנערכו בהתאם לתנאי הרפורמה , אולם בשל עיכובים מצד המדינה בהפעלת החברה החדשה , הוחלט שעובדי התכנון , להם ניסיון ייחודי בתחום תכנון וניהול משק החשמל , יעברו כבר עכשיו כדי לתמוך בתהליך הקמתה .

4 הסכמים נוספים, הנוגעים לרפורמה , נחתמו הערב, והם מסדירים בין היתר מכסה נוספת של עובדים שיוכלו לפרוש מרצון , מענק חד פעמי לעובדים שעוברים לתחנות כוח שנמכרו ליצרנים פרטיים, והשלמת הפקדות לפיצויי פיטורים לעובדים בפנסיה צוברת. בנוסף , נחתם הסכם להקמת קרן ימי חופשה לסיוע לעובדים שהוצאו לחופשה בגין משבר נגיף הקורונה .

"דרך חדשה, שעתידה לעצב מחדש את משק החשמל "

"הרפורמה במשק החשמל מהווה בשורה לכל החברה הישראלית , ומבטיחה את פיתוח משק החשמל בישראל לעשורים הבאים , תוך ייעול השירות לצרכנים ", אמר היום יו"ר ההסתדרות ארנון בר-דוד בטקס החתימה שנערך בבית ההסתדרות בתל אביב.

"ההסכם שנחתם היום שומר באופן מלא על זכויות העובדים שיעברו לחברה הממשלתית החדשה , וההסתדרות תמשיך ללוותם , יחד עם עובדי חברת החשמל , מתוך הכרה בחשיבותם ומסירותם למען המשק ", הוסיף בר-דוד. "אני רוצה להודות להנהלות חברת החשמל וחנ"מ , למחזיק תיק חנ"מ בהסתדרות , לוועדי העובדים ולכל העוסקים במלאכה שתרמו להגעת המשא ומתן לקו הסיום ".

מיקו (דוד) צרפתי, יו"ר ועד עובדי חברת החשמל : "היום נחתם השלב הראשון בהעברת ניהול המערכת לחברה הממשלתית , כפי שנקבע בהסכם הרפורמה . אמנם, הדבר נעשה באופן קצת חורג מהתכנון המקורי , אך למרות זאת ניתן היה לבצעו בשל הרצון הטוב בין הצדדים . אני רוצה להודות לכל הגורמים שלקחו חלק בתהליך ובמיוחד ליו"ר ההסתדרות , ארנון בר-דוד, על הגיבוי המלא והתמיכה בעובדים ועל כך שימשיך ללוות אותם גם בהמשך ".

אלוף (מיל.) יפתח רון-טל, יו"ר דירקטוריון חברת החשמל : "אנו נפרדים מעובדים איכותיים כחלק מהמחויבות של החברה לעמידה בהסכם הרפורמה . הקמת חברת ניהול המערכת מהווה שלב חשוב ומהותי נוסף ביישום הרפורמה ההיסטורית במשק האנרגיה ".

מנכ"ל החברה , עופר בלוך, הוסיף: "עובדי חברת החשמל חווים בשנתיים האחרונות גל פרישות חסר תקדים, לצד העברת עובדים מצוינים לתחנות הפרטיות ולחברת ניהול המערכת המתהווה . מדובר בצעדים קשים, אך נדרשים, במסגרת התחדשות החברה וההיערכות שלה לתחרות העתידית במשק ".

אולגה גופמן ומשה בן אפרים, חברי ועד עובדי חנ"מ, אמרו: "ברגשות מעורבים, של חששות וציפיות , אנו יוצאים היום לדרך חדשה, שעתידה לעצב מחדש את משק החשמל בישראל אנו בטוחים שנזכה לשיתוף פעולה מטעם הנהלת חנ"מ".

יו"ר מרחב חיפה בהסתדרות , משה מזרחי, שמלווה אותם , הוסיף שהוא מאמין שההסתדרות תשמח תמיד לעמוד לרשותם יחד עם צוות עובדי המרחב .

עובדים מוגנים:נחתם ההסכם שמעביר עובדים מחברת חשמל לחברה ממשלתית חדשה לניהול מערכת החשמל


פועל נפצע קל באתר שזוהו בו ליקויים בחודשים האחרונים

באתר הבנייה בנשר, בו נפצע אתמול קל פועל מנפילה מגובה, התרחשה תאונה קשה בחודש מאי האחרון. הבוקר, המשיכו העבודות באתר כרגיל, זאת למרות ליקויי הבטיחות הנראים לעין

פועל נוסף נפצע אתמול (ראשון) מנפילה מגובה באתר בנייה בנשר. צוות מד"א שהגיע למקום הגדיר את מצבו של הפועל כבינוני אולם מבית החולים רמב"ם בו טופל נמסר כי מצבו קל בלבד. מדובר בסיפור יומיומי שלא בהכרח יזכה להגיע לכותרות החדשות. על פי החוק שאושר לאחרונה, מינהל הבטיחות והבריאות התעסוקתית מחוייב לסגור באופן מיידי אתרי בניה בהם נהרגו או נפצעו עובדים באורח קשה. אבל מבירור שערך דני בן שמחון, פעיל בארגון העובדים מען ובקואליציה למאבק בתאונות בניין, עלה כי "התמזל מזלו" של הפועל, בן ה-43, ליפול מהקומה העליונה (שישית או שביעית) לקומה מתחתיה, ולפיכך הסיפור נגמר כשהוא פצוע קל.

זה אולי מסביר מדוע בביקור שערכו הבוקר פעילי הקואליציה במקום נראה שהעבודה בקומה העליונה מחוסרת המעקה, בה אין רתמות בטיחות כנדרש, נמשכת כסדרה. באתרים בהם נפצעו עובדים באורח קל או בינוני "בלבד", המינהל לא יכול להטיל צו לסגירת האתר לפני שיגיע למקום מפקח. נשאלת השאלה מה יקרה קודם – ביקורת מפקח או נפילה נוספת של פועל?

המציאות נוראית עוד יותר. באתר בו התרחשה אתמול התאונה – פרויקט בשם "עמק הכרמל" של חברת אלמוגים והקבלן המבצע חלמוג ב.ז. בניה בע"מ – אירעה כבר תאונה קשה בחודש מאי האחרון. ב-25.5 נפל באתר פועל בן 28 מהיישוב עוזייר שבצפון ונפצע באורח קשה עם פגיעה רב מערכתית.

מאז התאונה הקודמת שלחה הקואליציה למאבק בתאונות בניין למינהל לא פחות מארבעה דיווחים נוספים על הפרות חוזרות ונשנות של תקנות הבטיחות באתר. על פנייתם מחודש יוני נענו כי מפקח שהגיע לאתר אכן מצא בו ליקויים והורה על תיקונם, אולם לא נמסר להם על הוצאת צווים רשמיים בנושא. שלוש הפניות הנוספות לא נענו כלל, לטענת אנשי הקואליציה.

מינהל הבטיחות סובל אמנם ממחסור חריף במשאבים ובכוח אדם – עם 18 מפקחי בניה בלבד, החולקים חמישה רכבים עם כל יתר עובדי המינהל. אבל נוכח העובדה שבאתר הבנייה הזה הייתה כבר תאונה, ונערכה ביקורת בה זוהו ליקויים – ונוכח העובדה שארגון התנדבותי טרח לעדכן את אנשי המינהל שוב ושוב על עבירות הבטיחות – העובדה שמאפשרים שם לקבלנים להמשיך ולהפעיל אתרים שכבר נמצאו מסוכנים ולא ננקטים צעדים פליליים כנגד מפירי הוראות הבטיחות של המינהל, מעוררת תמיהה לכל הפחות.

מבית החולים רמב"ם נמסר כי הפצוע מאתמול שוחרר הבוקר לביתו לאחר ששהה בלילה להשגחה במחלקה הכירורגית. נאחל לו החלמה מהירה. גם פציעה קלה, בוודאי לעובד כפיים, היא ממש לא עניין של מה בכך.

תגובת מינהל הבטיחות והבריאות התעסוקתית לא התקבלה עד מועד פרסום הכתבה.

מינהל_הבטיחות_והבריאות_התעסוקתית

הקואליציה_למאבק_בתאונות_בניין

הקומה_העליונה


"הזמן שלנו לסיים את המהפכה ": סנדרס יתמודד שוב על המועמדות הדמוקרטית

בסרטון שהפיץ , אמר הסנטור מורמונט כי ינסה לגייס מיליון פעילי שטח בכל מדינה בארה"ב , במטרה לזכות במועמדות המפלגה לנשיאות . סנדרס מתטרף לרשימה ארוכה של מועמדים שיתמודדו בפריימריז עוד כשנה

הסנטור היהודי אמריקאי ברני סנדרס הכריז אתמול (שלישי) שיתמודד , שוב, על מועמדות המפלגה הדמוקרטית לנשיאות בבחירות 2020. על פי הודעתו , סנדרס ינסה לגייס מיליון פעילי שטח בכל מדינה בארה"ב , במטרה לזכות במועמדות המפלגה למירוץ . "יחד, אני ואתם והקמפיין שלנו ב-2016 התחלנו מהפכה פוליטית" הוא אמר בסרטון שהפיץ לפעילים "' עכשיו הזמן שלנו לסיים את המהפכה וליישם את החזון שנלחמנו עליו ". הפריימריז הדמוקרטיים יחלו בעוד כשנה .

בסרטון מכריז סנדרס שיאבק על מספר נושאים כלכליים חברתיים, כמו העלאת שכר המינימום ל-15 דולר בשעה , מימון ממשלתי של החינוך העל תיכוני, ביטוח בריאות ממלכתי ומימון ציבורי של פרויקט תשתיות שיפחית דרסטית את רמת פליטות הפחמן של ארה"ב בשם "גרין ניו דיל".

"לפני שלוש שנים, כשהצגנו את התכנית שלנו אמרו לנו שהרעיונות שלנו 'רדיקליים' ו'קיצוניים'" אומר סנדרס, "עברו שלוש שנים, וכתוצאה מהתמיכה של מיליוני אמריקאים שעמדו ונלחמו על זכויותיהם , ההצעות האלו מקבלות תמיכה בקרב רוב הציבור האמריקאי ".

סנדרס מצטרף למירוץ צפוף במפלגה הדמוקרטית . מספר דמויות בולטות במפלגה כבר הודיעו על מועמדותם , ביניהם הסנטורית אליזבת' וורן. סנדרס זכה ב-13 מיליון קולות בפריימריז בשנת 2015 שבו התמודד מול הילרי קלינטון, והוא צפוי להיות אחד המועמדים המובילים גם בפריימריז הקרובים .

"כולנו יודעים שבארה"ב , כוחות עסקיים רבי עוצמה מפעילים כוח אדיר על מקבלי ההחלטות . אני מדבר על וול סטריט, חברות הביטוח , חברות הפארמה , חברות התעשייה הצבאית ועוד " הוא אמר בסרטון . "הקמפיין שלנו עוסק במאבק בגזענות , סקסיזם, הומופוביה וכל סוגי האפליה . הקמפיין שלנו ישאף לקדם ערכים דמוקרטיים, וליצור את החברה הדמוקרטית הגדולה ביותר בעולם ".

המירוץ לנשיאות 2020:"הזמן שלנו לסיים את המהפכה": סנדרס יתמודד שוב על המועמדות הדמוקרטית

ה_מועמדות_ה_דמוקרטית

מיליון_פעילי_שטח_ב_כל_מדינה_ב

מפלגה_ה_דמוקרטית

רעיונות_של_נו

מיליוני_אמריקאים

דמויות_בולטות_ב_מפלגה

כל_סוגי_ה_אפליה


ראשי הוועדים בנמל ויו"ר איגוד התחבורה זומנו לדיון על ביזוי בית הדין

הזימון , על רקע המשך השביתה הלא מאושרת בנמלים . יו"ר איגוד התחבורה אבי אדרי: "המדינה חזרה בה מכל ההסכמות איתנו ". מיכל לוגסי, יו"ר ועד עובדי המנהל : "העובדים לא מעוניינים לחזור לעבודה "

סגן נשיאת ביה"ד הארצי לעבודה , השופט אילן איטח, הורה הבוקר (חמישי) ליו"ר איגוד עובדי התחבורה בהסתדרות אבי אדרי ולחמישה מבין יושבי הראש של ועדי הסקטורים השונים בנמל אשדוד להתייצב הבוקר בשעה 10:00 לדיון בבקשת החברה להוציא נגדם צווים בגין ביזיון בית המשפט . זאת לאחר שהעבודה בנמל לא חזרה לסדרה ועובדי משמרת ג' לא התייצבו לעבודתם בהתאם לצו המניעה שפרסם אתמול השופט .

"אנחנו בדרך לבית הדין הארצי ונטען שם את הטענות שלנו " מסר אבי אדרי לדבר ראשון. "יש כאן אירוע מאוד גדול, והוא שהמדינה חזרה בה מכל ההסכמות איתנו . וזה אירוע מאוד בעייתי – אז העובדים בשוק . חמש שנים של מו"מ לא רק שלא התבשלו להסכם קיבוצי אלא גם ירדו לטמיון . אז יש פה אירוע שאנחנו צריכים לדעת איך לטפל בו בעדינות הראויה ". ההסתדרות לדבריו הוציאה הוראות מפורשות לוועדים ולכל עובד ועובד באמצעות הודעות SMS, לשוב לעבודתם . "אף אחד לא מעל החוק ואנחנו מצפים מכולם לחזור לעבודה " אמר.

יש לציין כי עובדים השובתים בניגוד להוראות האיגוד המקצועי , עשויים להיות חשופים לתביעות אישיות מצד הנהלת הנמל על נזקי השביתה .

הצו שפורסם אמש הורה להסתדרות 'להפעיל את מרותה הארגונית ולוודא חזרה לעבודה תקינה, מלאה וסדירה ללא שיבושים' בשני הנמלים , וכעת דורשת הנהלת הנמל את אכיפתו באופן אישי על יו"ר האיגוד וראשי הוועדים באמצעות קנס או מאסר. גם מיכל לוגסי, יו"ר ועד עובדי המנהל בנמל אשדוד, הנמצאת בין ראשי הוועדים המזומנים לדיון , עמה שוחחנו אמרה: "פנינו לעובדים , אבל הם לא מעוניינים לחזור לעבודה . הם מבינים שהמדינה מוליכה אותנו שולל והורסת לנו את מקור הפרנסה שלנו ".

בכתב התגובה שהגישה ההסתדרות אמש, טרם הוצאת צו המניעה , הבהירה כי השביתה , שפרצה אמש בשעה 15:00 בשני הנמלים במקביל, נעשתה בלא כל הוראה מטעמה לפתוח בצעדים ארגוניים. עם זאת כבר ביום שלישי התריע יו"ר ההסתדרות אבי ניסנקורן בפני נציגי המדינה ונמל אשדוד מפני משבר שעשוי לפרוץ עם עובדי הנמל על רקע גרירת הרגליים לחתימת ההסכם .

כאמור גם גורמים בוועדי העובדים עימם שוחח אתמול 'דבר ראשון' הבהירו כי הרקע לשביתה הוא חילוקי דעות במו"מ הכללי בינם לבין האוצר באשר להכנת תשתיות הנמלים הקיימים לתחרות עם הנמלים החדשים – סוגיות שכבר הוסכמו בעבר ושלדבריהם המדינה נסוגה לגביהן מהתחייבויותיה – ולא בסוגיות הנוגעות לתהליכי ההתייעלות בנמלים , המתנהלים במסגרת מו"מ נפרד עם כל סקטור וסקטור .

מנמל אשדוד נמסר: "החלטנו לפנות בבקשה להוציא צווים אישיים על ביזיון בית המשפט לאחר שהעבודה בנמל לא חזרה למתכונתה הרגילה והסדירה , והרציפים נותרו ללא עובדים, וכך גם יתר עמדות העבודה שיש לאיישן , להוציא את העובדים בסקטור תפזורת ובמחלקת ים. בכך למעשה, מבזים ההסתדרות וראשי הוועדים באופן חמור ומקומם את ההחלטה והצווים שהוציא בית המשפט ".

גם בנמל חיפה מסרו לדבר ראשון כי העבודה לא שבה לסדרה , וכי למעט אונית נופש אמריקאית שהורשתה להיכנס, לא מתבצעת עבודה בנמל . גם באי כוח הנמל יגיעו לדיון שיתקיים בעשר , אולם נמל חיפה לא הגיש אף הוא טענות לביזיון בית הדין .

סערה בנמל:ראשי הוועדים בנמל ויו"ר איגוד התחבורה זומנו לדיון על ביזוי בית הדין

איגוד_התחבורה

ביהד_הארצי_לעבודה

ועד_עובדי_המנהל

עובדי_משמרת_ג


מעצרם של שאול, איריס ואור אלוביץ' הוארך עד ליום שני: "עבירות חמורות"

עורך דינו של שאול אלוביץ': "הוא כמו ברווז במטווח. אומרים לו שכשיתחרר יהיה שומר בסופרמרקט". אלוביץ' חשוד כי הורה להעניק סיקור חיובי למשפחת נתניהו בתמורה לשוחד שהעניק לו ניר חפץ, יועצו של ראש הממשלה

השופטת רונית פוזננסקי האריכה את מעצרו של בעל השליטה בבזק ובוואלה שאול אלוביץ' עד ליום שני בשעה 15:00. אלוביץ' חשוד בשוחד, עברות מרמה והפרת אמונים, כשעל פי החשד לקח שוחד בדמות הבטחה להקלות רגולציה לחברה בזק שבבעלותו, ובתמורה העניק סיקור חיובי למשפחת נתניהו. השופטת האריכה גם את מעצרם של אשתו, איריס ובנו אור עד ליום שני. בשל מצבה הבריאותו של אירס, שאינו תקין, הדגישה השופטת כי יש לשמור על כל זכויותיה.

בדיון אמר עורך דינו של אלוביץ' כי "הוא לא ישן, הוא נחקר 11 שעות רצופות. תופסים את כל רכושו. את אישתו ואת הבן שלו. צריך למצוא איזון נכון. להבין איך המשטרה מבצעת עבודה שהיא המרדף אחר האמת, מבלי לפגוע בזכויותיו. הוא כמו ברווז במטווח. מספרים לו שחייו נגמרו. יצטרף להיות שומר בסופרמרקט." המשטרה ביקשה להאריך את מעצרו בשמונה ימים, אך השופטת החליטה לקבל את בקשת עורך דינו ולהאריך את מעצרו בחמישה ימים בלבד, אך הוסיפה כי תשקול הארכת מעצר נוספת.

אתמול הוארך מעצרם של מעצרם של מנכ"לית בזק סטלה הנדלר והבכיר בקבוצת בזק עמיקם שורר, בשישה ימים.

עיקר פרשת בזק הוא בחשד בקשרים בין בכירי בזק לעובדי מדינה שפעלו מולם. בתחילת השבוע התפרסם החשד לפיו התקיים קשר שוחדי בין שאול אלוביץ', בעל השליטה בבזק, ובין ניר חפץ – אלוביץ' הבטיח, לכאורה, לסקר באופן אוהד את נתניהו ומשפחתו באתר החדשות וואלה שבבעלותו, ובתמורה, דאג חפץ לתווך במגעים שאיפשרו הטבות רגולטריות לאלוביץ' ולבזק. בתחילת השבוע נעצרו במסגרת הפרשה חפץ, בעל השליטה בקבוצת בזק ובאתר וואלה! שאול אלוביץ', בנו אור ואשתו איריס המשמשים דירקטורים בחברה, מנכ"ל משרד התקשורת שלמה פילבר, מנכ"לית בזק סטלה הנדלר ועמיקם שורר, בכיר בחברה. לפי שעה, נתניהו אינו חשוד בפרשה.

שאול אלוביץ' חשוד בביצוע עבירות עפ"י חוק ניירות ערך, קבלת דבר במרמה בנסיבות מחמירות, עבירות של מרמה והפרת אמונים בתאגיד, עבירות על פי חוק איסור הלבנת הון ועבירות של מתן שוחד.

איריס אלוביץ', אשתו, נעצרה בחשד לביצוע עבירות של שיבוש הליכי משפט, עבירות על פי חוק איסור הלבנת הון ועבירות של מתן שוחד. בנו אור אלוביץ' נעצר בחשד לביצוע עבירות על פי חוק ניירות ערך, קבלת דבר במרמה בנסיבות מחמירות, מרמה והפרת אמונים בתאגיד, עבירות מנהלים ועובדים בתאגיד, עבירות על פי חוק איסור הון ומתן שוחד.

משפחת_נתניהו

רונית_פוזננסקי

חוק_ניירות_ערך

חוק_איסור_הלבנת_הון


הסכם קיבוצי חדש לעובדי אלביט מערכות - סאיקלון

ההסכם החדש מבטיח ל-350 עובדי המפעל העלאת שכר משמעותית, הגדלת מספר ימי ההבראה והטבות נוספות. יואב קליין, יו"ר מרחב כרמיאל בהסתדרות: "ההסכם יאפשר את המשך העסקת העובדים באופן המכבד ביותר לצד הבטחת הביטחון כלכלי"

ההסתדרות במרחב כרמיאל, ועד עובדי מפעל אלביט מערכות – סאיקלון והנהלת המפעל, חתמו על הסכם קיבוצי חדש שיחול על כ-350 העובדים במקום בשלוש השנים הקרובות.

"אני מברך את עובדי החברה על חתימת ההסכם החדש, ששם דגש על שדרוג יכולת ההשתכרות שלהם באופן שיאפשר להם להמשיך ולבצע את משימותיהם בצורה המקצועית ביותר" אמר יו"ר ועד עובדי סאיקלון, דורון יוסף, אחרי החתימה, "אני מודה להסתדרות על הליווי, ולהנהלת החברה שהייתה קשובה לצורכי העובדים במהלך המשא ומתן".

ההסכם כולל שיפור בתנאי הרווחה והעלאות שכר משמעותיות. כך, למשל, בתקופת ההסכם יועלה שכר העובדים ב-9%. בנוסף, עובדים בעלי ותק של 5 שנים ומעלה יהיו זכאים להגדלה של מכסת ימי ההבראה מ-11 ל-15, ועובדים המבצעים שעות נוספות יהיו זכאים לתלושי מזון בגובה עשרות שקלים.

עוד נקבע בהסכם, כי החברה תערוך מדי שנה ימי כיף לעובדים בעלות של 250 שקלים לכל עובד, ותערוך אחת לשנה כנס מפעלי, עבורו יוקצה תקציב בגובה 525 דולרים, לכל עובד. סעיפים נוספים קובעים כי גובה השי בראש השנה ובפסח, יגדל ל-600 שקלים בכל אחד מהחגים, וכי החברה תגדיל את קצובת הביגוד השנתית שמקבלים העובדים לכ-500 שקלים.

"אני מברך על ההסכמות אליהן הגענו, שיאפשרו את המשך העסקת העובדים באופן המכבד ביותר, שגם מבטיח להם ביטחון כלכלי" אמר יואב קליין, יו"ר ההסתדרות במרחב כרמיאל, "אני מודה להנהלת החברה המבינה כי השקעה בהון האנושי שלה תניב לה פירות מהם נהנים כל הצדדים".

אלביט מערכות – סאיקלון, הפועלת באזור התעשייה בר לב שבגליל המערבי, עוסקת בייצור ותכנון חלקים מורכבים למטוסים ולענף התעופה, ומעניקה שירותי אחזקת מטוסים והשבחת כלי טיס צבאיים ואזרחיים, ומעניקה שירותי אחזקת מטוסים והשבחת כלי טיס צבאיים ואזרחיים. בין לקוחותיה בארץ: התעשייה האווירית, אלאופ, אלביט, אלישרא, משטרת ישראל, ומשרד הביטחון; ובחו"ל: בואינג, לוקהיד מרטין, ספיריט, בומברדיר, הוקר ביצ'קראפט ואיירסל.

ההסכם נחתם בסיועו של עו"ד גיא זיו, מזכיר האגף לאיגוד מקצועי בהסתדרות במרחב כרמיאל המלווה את העובדים באופן שוטף, וכן בסיועה של עו"ד ענבר בן סימון מהלשכה המשפטית במרחב.

אלביט_מערכות

אלביט_מערכות_סאיקלון

מרחב_כרמיאל_בהסתדרות

ענבר_בן_סימון


דיווח: טראמפ חשף לרוסים מבצע של סיירת מטכ"ל והמוסד בעומק סוריה

המגזין האמריקאי ואניטי פייר פרסם הלילה (ה') כי בפגישה שקיים נשיא ארה"ב עם שר החוץ הרוסי במאי , חשף טראמפ מידע שהתגלה במהלך המבצע על ניסיון של דאע"ש להטמין מטעני חבלה במחשבים ניידים

המגזין האמריקני "ואניטי פייר" חשף הלילה (חמישי) כי נשיא ארצות הברית , דונלד טראמפ, חשף בפני רוסיה פעולה משותפת של סיירת מטכ"ל והמוסד בסוריה , שסיפקה מידע על כוונת דאע"ש להשתמש במחשבים ניידים בתור פצצות. טראמפ העביר את המידע במהלך פגישה עם שר החוץ של רוסיה, סרגיי לברוב, ושגריר רוסיה בארה"ב דאז, סרגיי קיסליאק, בחודש מאי האחרון .

על פי הדיווח , המבצע התבצע כחודש לאחר השבעתו של טראמפ לנשיאות וכלל כוחות של סיירת מטכ"ל והמוסד שטסו בשני מסוקי יסעור מעל שטחה של ירדן לתוך שטח סוריה. היעד של הכוחות היה תא של דאע"ש, שפעל להשגת נשק קטלני שפותח על ידי איברהים אל-אסירי, ה"מהנדס" הראשי של ארגון אל-קאעידה.

תוצאות המבצע , כך על פי המגזין האמריקאי , הובילו לגילוי שדאע"ש ניסה לפתח דרך להפוך מחשבים ניידים לפצצות שיהיה ניתן להחדיר לתוך מטוסים מבלי שיתגלו לפני כן בבדיקות ביטחוניות שגרתיות בשדות התעופה . לאחר שישראל שיתפה את המידע הרגיש עם ארה"ב, החליט המשרד להגנת המולדת האמריקני לאסור על נוסעים ממדינות מסוימות לעלות למטוס עם מחשבים ניידים.

בעת ביקורו בישראל , טען הנשיא טראמפ כי לא הזכיר את ישראל במהלך פגישתו עם נציגי רוסיה.

מדיני:דיווח: טראמפ חשף לרוסים מבצע של סיירת מטכ"ל והמוסד בעומק סוריה

מבצע_של_סיירת_מטכל_ו_ה_מוסד

שר_ה_חוץ_ה_רוסי

מחשבים_ניידים

כוחות_של_סיירת_מטכל_ו_ה_מוסד


שדולת הנשים בפניה לתאגיד השידור: שדרו את כל משחקי מונדיאל הנשים

במכתב להנהלת 'כאן' כתבו כי ההחלטה לשדר רק חלק מהמשחקים אינה שוויונית. בתאגיד הגיבו: באופן חסר תקדים ישודרו כל המשחקים באתר האינטרנט של 'כאן' ו-11 מהם ישודרו בעברית

תאגיד השידור הציבורי הודיע היום (רביעי) שישדר עם צוות ישראלי 11 מתוך 52 המשחקים שיתקיימו במסגרת מונדיאל הנשים שיפתח ביום שישי בצרפת, מתוכם שלושה משחקים ישודרו בערוץ הטלוויזיה "כאן 11". שאר המשחקים ישודרו בפלטפורמה האינטרנטית של התאגיד.

טרם ההודעה, בעקבות פרסומים לא רשמיים, פנתה שדולת הנשים בישראל במכתב למנכ"ל תאגיד השידור הציבורי, אלדד קובלנץ, וליו"ר מועצת תאגיד השידור הציבורי, גיל עומר, בבקשה לשנות את ההחלטה ולשדר את כל משחקי מונדיאל הנשים בערוץ הטלוויזיה. "כערוץ שידור ציבורי המחויב לערכי השוויון, האפליה בשידורי תחרות מונדיאל הנשים נוגדת את ערכי השידור הציבורי ואינה עולה בקנה מידה אחת עם מטרותיו – לתת מגוון וייצוג ראוי לכלל חלקי החברה", נכתב בפניה. עוד דרשו במכתב כי תאגיד השידור הציבורי יבחן מחדש את מדיניות שידורי מונדיאל הנשים בתאגיד, "כך שמשחקי התחרות ישודרו בדומה לאופן בו שודרו משחקי מונדיאל הגברים ולכל הפחות ישודרו בערוץ הטלוויזיה חלק ניכר מהמשחקים במהלך המונדיאל."

לבקשת 'דבר' הגיבו בתאגיד השידור הציבורי לדברים ומסרו כי "בפעם הראשונה בישראל ישודרו כל משחקי מונדיאל הנשים ב'כאן' דיגיטל, ושלושה משחקים ישודרו גם בכאן 11, בהם הגמר. מדובר בפריסת שידורים חסרת תקדים המאפשרת חשיפה רחבה ובחינם, למשחקי מונדיאל הנשים. ליאן וילדאו, אשרת עיני ואורי לביא ישדרו בדיגיטל ובטלוויזיה."

תאגיד השידור הציבורי רכש את הזכויות לשידור משחקי הטורניר מהתאחדות הכדורגל העולמית פיפ"א.

אירוע הספורט הגדול של הקיץ

ביום שישי הקרוב ייצא לדרך אירוע הספורט הגדול של קיץ 2019 כאשר בשעה 22:00 יפתח טורניר מונדיאל הנשים בצרפת. טורניר הכדורגל העולמי יפגיש את 24 הנבחרות הטובות בעולם לתחרות שתקבע מיהי הנבחרת הטובה בעולם. לפי הערכות כמיליארד צופים יצפו במשחקי הטורניר בערוצי הטלוויזיה השונים וכ-1.3 מיליון צופים וצופות אמורים יגיעו למגרשים וימלאו אותם עד אפס מקום.

ברחבי העולם כדורגל הנשים נמצא בגדילה מתמדת וטורניר המונדיאל מהווה שיא לצמיחה זו.

בישראל קיים גרעין קשה של אוהדי ואוהדות כדורגל נשים ישראלי ועולמי וסביבו התפתחה תשתית גדולה של נערות, ילדות ונשים שמשחקות כדורגל. בעולם כדורגל הנשים הישראלי והבינלאומי דובר רבות על כך שפרסום המשחקים ושידורם בטלוויזיה יוצר קהל צופים רחב ועניין ציבורי, להם תפקיד מכריע בקיומו של הענף.

מונדיאל_הנשים

שידור_ציבורי

שלושה_משחקים

כדורגל_הנשים


הממשלה צפויה להוציא היום (א') את האופציות הבינאריות מחוץ לחוק

ה"מסחר" באופציות בינאריות הוא למעשה תעשיית הונאה המגלגלת מיליארדי שקלים. הפעילות אסורה לשיווק בישראל , אך מופעלת מהמדינה לכל העולם דרך האינטרנט . חוק חדש ייתן לרשות לניירות ערך את הכלים למגר את התופעה

הממשלה צפויה לאשר היום (ראשון) תיקון לחוק ניירות ערך שיאסור על מסחר באופציות בינאריות. התיקון לחוק צפוי לתת לרשות לניירות ערך את הכלים להילחם בתעשייה המבוססת על הונאה של לקוחות בכל העולם , מגלגלת מיליארדי שקלים ומביאה לפגיעה בשמה של ישראל בעולם .

תעשיית האופציות הבינאריות התפתחה בישראל בעשור האחרון . על פניו , חברות האופציות הבינאריות מספקות ללקוחותיהן את האפשרות להשקיע באופציות בעלות מועד פקיעה קרוב הנשענות על ביצועי מטבעות או מניות. עם פקיעת האופציה מתברר אם היא בתוך הטווח או מחוצה לו , כשבתוך הטווח משמעותו זכיה, ומחוץ לטווח הפסד. עם זאת מעדויות רבות שנאספו ב 'דבר ראשון', בכלי תקשורת אחרים וברשות לניירות ערך עולה כי המסחר באופציות בינאריות מבוסס על שיטות שכנוע מפוקפקות ומה שנראה כהונאה . בקצה התהליך נשארים מרבית ה"משקיעים" באופציות הבינאריות , רובם תמימים וללא ניסיון משמעותי בהשקעות , עם הפסדים גדולים.

במאי 2015 התקבל בכנסת תיקון לחוק רשות ניירות ערך במסגרתו נאסר על שיווק של אופציות בינאריות לאזרחים ישראלים. אולם, למרות שמדובר ב"תעשייה" שרובה ישראלית ופועלת מישראל , מרבית לקוחותיה הנפגעים ממנה הם אזרחי מדינות אחרות. בשנה האחרונה , בעקבות תלונות שהגיעו מאזרחים ומרשויות מקבילות בחו"ל החלה רשות לניירות ערך לפעול נגד תעשיית האופציות הבינאריות . עם זאת, עד היום הגביל המצב החוקי את היכולת של הרשות לפעול נגד החברות הללו, כל עוד הן לא משווקות את השיטה ללקוחות ישראלים.

בינואר האחרון התקיימה ישיבה של הוועדה לביקורת המדינה שעסקה בנושא . במהלך הישיבה תיאר יו"ר הרשות לניירות שמואל האוזר את הנזק הגדול שנגרם בעקבות תעשיית האופציות הבינאריות ואת הפעולות שמבצעת הרשות . לישיבה הגיעו פעילים חברתיים המייצגים נפגעים של התופעה , וכן עובדים לשעבר בתעשייה , שתיארו את שיטות הפעולה המפוקפקות של חברות האופציות הבינאריות . עם זאת רשות ניירות ערך ומשרד המשפטים חזרו באותה ישיבה על הטענה כי אין להם את הכלים החוקיים לפעול נגד החברות הללו.

התיקון לחוק שיובא היום לאישור הממשלה יתקן את המצב ויאפשר לרשות לניירות ערך לחקור ולהתחיל בהליכים פלילים כנגד מי שיפעיל זירות מסחר בשיטת האופציות הבינאריות גם כשמדובר בשיווק ללקוחות מחו"ל בלבד. בנוסף , התיקון לחוק קובע כי הפעלת זירת מסחר באופציות בינאריות יכולה להיות עבירה על חוק איסור הלבנת הון, ובכך לחשוף את בעלי ועובדי החברות הללו לקנסות כבדים ועונשי מאסר. בהצעת התיקון לחוק קושרת הממשלה בין תעשיית האופציות הבינאריות לארגוני פשיעה.

אם הצעת החוק אכן תאושר תעשייה המעסיקה אלפי ישראלים ומגלגלת על פי ההערכות בין מיליארד לחמישה מיליארד שקלים בשנה צפויה להיסגר. על פי מסמכי החלטת הממשלה , לסגירת החברות הללו לא צפויה להיות השפעה משמעותית על המשק הישראלי ועל תקציב המדינה . זאת מאחר ומרבית הרווחים של החברות הללו לא מדווחים ונרשמים במקלטי מס בחו"ל .

אופציות בינאריות:הממשלה צפויה להוציא היום (א') את האופציות הבינאריות מחוץ לחוק

ה_אופציות_ה_בינאריות

הפעילות_של_התעשייה

תעשיית_האופציות_הבינאריות

רשות_ל_ניירות_ערך

חוק_ניירות_ערך

תיקון_ל_חוק_ניירות_ערך

חברות_ה_אופציות_ה_בינאריות

אופציות_בעלות_מועד_פקיעה_קרוב

סוחרים_ישראלים

ישיבה_של_ה_וועדה_ל_ביקורת_ה

רשות_ניירות_ערך_ו_משרד_ה_משפטים


מחר: צעדים ארגוניים בכל לשכות ההוצאה לפועל

הצעדים יכללו גם את המרכז לגביית קנסות. הרקע לסכסוך : טענת העובדים כי הנהלת הרשות פוגעת בשכרם של עובדי השטח

כ-800 עובדי רשות האכיפה והגבייה ינקטו מחר (שלישי) בצעדים ארגוניים, במסגרתם כל לשכות ההוצאה לפועל ברחבי הארץ , לרבות המרכז לגביית קנסות בירושלים , יהיו סגורות. כחלק מהצעדים לא תתקיים קבלת קהל, לא יהיה מענה טלפוני, לא יהיו שירותי הקלדה בדיונים וצוותי חוץ לא יצאו לפעילות שטח.

מוועד העובדים נמסר "הצעדים מתקיימים נוכח החלטת הנהלת הרשות לפגוע חד-צדדית בשכר העובדים וצוותי השטח , באופן שיפחית את שכרם במאות שקלים לפחות מדי חודש."

בצעדים ייקחו חלק כל עובדי רשות האכיפה והגבייה , למעט עובדי המטה .

יו"ר הוועד הארצי של עובדי רשות האכיפה והגבייה , אלי אלבס, מסר: "החלטת הנהלת הרשות מהווה פגיעה קשה בשכרם של עובדיה המסורים והחרוצים שיוצאים לשטח ולעתים אף חשופים למקרי אלימות ואיומים . אנו תמיד נוהגים באחריות ומוכנים להליכי הידברות, אך לא נעבור בשתיקה על צעדים חד-צדדיים. ניאבק עד אשר הנהלת הרשות תתעשת ותחזור בה מהפגיעה בזכויותינו ".

עובדי רשות האכיפה והגבייה מלווים על ידי המזכיר הארצי אבנר סולטני, מהסתדרות עובדי המדינה בראשות אריאל יעקובי.

החוב לעובדים:מחר: צעדים ארגוניים בכל לשכות ההוצאה לפועל

צעדים_ארגוניים

לשכות_ההוצאה_לפועל

המרכז_לגביית_קנסות


ועדי העובדים יכולים להתחיל להתמודד עם התעמרות בעבודה כבר עכשיו

החוק המדובר בנושא לא עבר את שלב הקריאה הטרומית ויעוכב משמעותית גם בכנסת הבאה , וממילא החוק לבדו לא יספיק. הטיפול בתופעה הכואבת הזו יכול, וצריך , להיות מוסדר גם בהסכמים קיבוציים. דעה

בסיכום דברי ימיה של הכנסת העשרים , בין שלל החוקים , המהומות והדיונים תיזכר במיוחד הצעת החוק למניעת התעמרות בעבודה של ח"כ מרב מיכאלי (המחנה הציוני ) שעוררה הדים רבים, אך בסופו של דבר נשארה בסטטוס של קריאה טרומית בלבד, ולכן היא צפויה לעיכוב משמעותי נוסף גם בכנסת הבאה .

אין ספק כי סוגיית ההתעמרות במקומות העבודה תופסת תאוצה בשיח הציבורי והתקשורתי בשנים האחרונות . על פי נתוני משרד הכלכלה , למעלה ממחצית מהשכירים בישראל נפגעו מהצקות והטרדות בעבודה , וההפסד הכלכלי הנגרם למשק בעקבות זאת מגיע ליותר ממיליארד שקלים בכל שנה.

אחת הסיבות לשכיחות הרבה של תופעה זו נובעת מהעובדה המצערת כי ארגונים, חברות ומעסיקים פרטיים, טרם הפנימו שתשלום שכר לעובד לא הופך אותו לרכוש הארגון , כך שהארגון לא יכול לעשות בו כשלו . יתרה מכך , מכיוון שדרכי הביטוי של ההתעמרות הן שונות, ולעתים לא מספיק מוחשיות, בדומה להפליה (שהוגדרה על ידי מערכת בתי המשפט כ"חמקמקה") רבים מהעובדים חוששים שלא יהיו בידם די ראיות להציג בפני בית המשפט , או בפני גורם משפטי אחר, ולכן בוחרים להתעלם או להמשיך ו"לספוג" את ההתעמרות , מתוך תקוות שווא שהיא תיפסק.

אלא שלא צריך להמתין עוד למחוקק . העיכוב המתמשך בקידום החוק , תהא הסיבה אשר תהא, צריך להוות תמריץ עבור ועדי עובדים במקומות עבודה מאורגנים, שיכולים כבר עכשיו ליטול יוזמה עצמאית ולהביא להסדרה של מנגנונים ייחודיים לטיפול בתופעת ההתעמרות במסגרת של הסכמים קיבוציים.

במסגרת כזו של הסכם קיבוצי, יהיה ראוי ונכון שכל מקום עבודה מאורגן ימסד לעצמו מנגנון רשמי ומחייב לטיפול במקרים של התעמרות, הכולל בתוכו את האפשרות להגיש תלונה (אנונימית או גלויה), שתחייב ביצוע בירור משותף של גורם שימונה מטעם ההנהלה לנושא זה בלבד, יחד עם נציגי ועד העובדים . בכל מקרה שלאחר בדיקה יעלה חשש כי אכן בוצעו פעולות שיכולות להיחשב התעמרות בעבודה , יועבר הנושא לבודק חיצוני ומקצועי , שיעביר מסקנותיו להנהלה ולוועד העובדים – לרבות מסקנות אופרטיביות ואישיות . במידה שהבודק יקבע כי אכן נעשו מעשים העולים כדי התעמרות או התנכלות עבודה, יקבעו הצדדים ליחסי העבודה יחד את הענישה הראויה , מפרסום דבר התלונה הענישה , ועד פיטוריו של המתעמר .

באופן כזה יידעו העובדים כי יש להם כתובת לבירור מקרים מצערים של התעמרות בעבודה , והמתעמרים הפוטנציאליים יבינו שלא יוכלו עוד להתחמק ממתן הדין על מעשיהם . העובדה שמנגנון כזה יופעל מכוחו של הסכם קיבוצי תעניק לו מעמד גבוה, עצמאי ובלתי תלוי, תאפשר ביצוע אכיפה ובסופו של יום תביא לשמירה על תקינות היחסים בין העובדים במקום העבודה .

תופעת ההתעמרות במקומות עבודה מזכירה באופיה ובהתפתחותה את תופעת ההטרדות המיניות . גם אם יחוקק בסופו של דבר החוק של ח"כ מיכאלי אין בו די כדי להילחם בתופעה , בדיוק כפי שהחוק נגד הטרדות מיניות לא יצר הרתעה מספקת. רק שילוב של מספר גורמים כמו תקשורת אפקטיבית, חברה אזרחית, חקיקה, הסדרה בהסכמים קיבוציים ועובדים נחושים, יוכל לשים סוף לתופעת ההתעמרות שהולכת ומתפתחת למכת מדינה.

עו"ד כפיר זאב הוא מומחה ליחסי ודיני עבודה

המגפה השקטה:ועדי העובדים יכולים להתחיל להתמודד עם התעמרות בעבודה כבר עכשיו

התעמרות_בעבודה

הסכמים_קיבוציים

מתעמר_פוטנציאלי

תופעת_הטרדות


עדן אלנה: "אעשה את המקסימום לתת גאווה למדינה "

מול קהל מצומצם יחסית בשל הגבלות הקורונה , נתנה אלנה ביצוע קולי ובימתי מצוין ושמרה על רצף העליות של ישראל לגמר , שהחל ב-2015. בגמר תתחרה ישראל בין השאר בשיר הרוסי , שנכתב גם הוא על ידי יוצרים ישראלים

ישראל עלתה לגמר האירוויזיון ה-65 ברוטרדם , הולנד, אחרי הופעה מעולה של עדן אלנה בחצי הגמר אמש (שלישי). מלבד ישראל, העפילו לגמר גם נורווגיה, שוודיה, אוקראינה, רוסיה (שכתבה המבצעת מניז'ה ביחד עם אורי אבני ואורי קפלן הישראלים ), ליטא, מלטה, בלגיה, אזרבייג'אן וקפריסין .

"אני עדיין בשוק , אני חסרת מילים, אני כל כך מתרגשת", אמרה אלנה במסיבת עיתונאים בסוף הערב . "אני אוהבת את המדינה שלי , אני אוהבת את כולם. תודה על התמיכה . ישראל, זה בשבילך . אני מקבלת המון אהבה מהמדינה שלי ".

"ממש רציתי לעלות לגמר , אז התחבאתי מתחת לדגל שלי , ואמרתי 'שמע ישראל, שמע ישראל, שמע ישראל, בבקשה שנעלה לגמר '. לא חשבתי על השופטים , לא חשבתי על שום דבר. רק רציתי את זה בשביל המדינה שלי . אני מרגישה מבורכת ואסירת תודה".

"תודה לכולם על התמיכה בתקופה כל כך רגישה ומורכבת למדינה , אני מאושרת להביא גאווה לישראל , לעמוד על הבמה הגדולה בעולם עם דגל ישראל, זה ההישג האמיתי בשבילי . ישראל על המפה העולמית בצורה הכי חיובית שאפשר ועל זה אני גאה ומודה . אעשה את המקסימום לתת גאווה למדינה גם במשדר הגמר שייערך במוצאי שבת. חיבוק גדול לכולם ".

השידור הישיר בכאן 11 נקטע לקראת סופו בשל מטח רקטות שנורה אל יישובי השפלה , אבל המשיך בחינוכית כמתוכנן . מלבד הפגנה פרו-פלסטינית קטנה מחוץ לאולם , לא היו אירועים פוליטיים חריגים.

ישראל הוגרלה להופיע בחצי הראשון של משדר הגמר במוצאי שבת (שירים 13-1 ). סדר השירים המלא צפוי להתפרסם מחר בלילה , בתום חצי הגמר השני שישלים את תמונת העולות .

טבלאות ההימורים מנבאות ניצחון לאיטליה , כשאת המקום השני והשלישי תופסות צרפת ומלטה . עם זאת, טבלאות אלה משתנות באופן תדיר בשבוע האירוויזיון , ולא תמיד מצליחות לדייק בתוצאות הסופיות .

ישראל העפילה לגמר האירוויזיון; עדן אלנה: "אעשה את המקסימום לתת גאווה למדינה"

השידור_הישיר


'הקבוצה למאבק בתאונות בניין' מסמנת יעד חדש: בטיחות עובדי התעשייה

הקבוצה שייסדה ד"ר הדס תגרי הצליחה להעלות לסדר היום את ההפקרות באתרי הבנייה , אך לדבריה "היפגעות עובדים בענפים אחרים נדחקת לקרן זווית". נתוני הקבוצה מצביעים על עלייה דרמטית במספר ההרוגים בתעשייה בשנתיים האחרונות

'הקבוצה למאבק בתאונות בניין', שייסדה הפעילה החברתית עו"ד ד"ר הדס תגרי, הודיעה אתמול (שישי) כי פעילותה תורחב גם למאבק בתאונות בענף התעשייה . לדבריה , לאחר שלוש וחצי שנים של מאבק להגברת בטיחות העובדים באתרי הבנייה , הבינו חברי הקבוצה את הצורך להיאבק גם בתאונות בענפים אחרים, שלא זכו לתשומת לב ציבורית וממשלתית כאחד . נתונים שהציגה תגרי על מספר ההרוגים בתאונות עבודה ברבעון הראשון של 2019 בהשוואה לתקופה מקבילה בשנים קודמות מגלים עלייה דרמטית במספר ההרוגים בענפי התעשייה , המסחר והשירותים .

כל הסיקור התקשורתי , מאמצי שינוי החקיקה והמדיניות , ומשאביו הדלים של הרגולטור – שלא גדלו – הופנו לתחום הבנייה על חשבון תחומים אחרים".

מנתוני הקבוצה עולה כי מתוך 19 עובדים שנהרגו בתאונות עבודה בחודשים ינואר-מרץ 2019, תשעה מההרוגים עבדו בענף הבניין . בתקופה המקבילה ב-2018 נהרגו 17 עובדים, מתוכם 11 בענף הבניין , וב -2017 נהרגו 16 עובדים, מתוכם עשרה בענף הבניין .

על אף שתגרי מזהירה מפני הסקת מסקנות מוחלטות מהנתונים המספריים הקיימים בשלב זה, היא מציינת כי הם מתיישבים עם הדפוס המטריד העולה מכך שב -2018 חלה עליה של 35% במספר ההרוגים לעומת 2017. 2018 היתה גם השנה שבה הגיע מספר ההרוגים בתאונות עבודה לשיא של 70 בני אדם, לעומת 52, ו-58 בשנים קודם לכן . לדברי תגרי, הקפיצה הדרמטית במספר ההרוגים נבעה מעליה של 60% בתאונות הקטלניות בענפי התעשייה , המסחר והשירותים .

"נתונים אלה מלמדים על היעדר השיפור הנדרש בבטיחותם המעורערת לכתחילה של העובדים בענף הבנייה , על אף תשומת הלב הציבורית לנושא , ועל התדרדרות מתמשכת במצב בטיחותם של העובדים בענפי התעשייה , המסחר והשירותים ", הוסיפה תגרי.

את הקמת 'הקבוצה למאבק בתאונות בניין' יזמה תגרי לפני כ-3 וחצי שנים, לאחר שבוע דמים בו נהרגו חמישה עובדי בניין. מאז היתה הקבוצה לגורם בולט במאבק הציבורי , התקשורתי והפרלמנטרי בתופעת תאונות הבניין , ודחפה בין היתר את החקיקה לאיסור כניסת בני נוער לאתרי הבניה שעברה בקיץ האחרון . בדצמבר , זכתה תגרי לפרס יו"ר הכנסת בגין פעילותה . כעת הודיעה כי היא מרחיבה כאמור את פעילות הקבוצה , שתיקרא מעתה 'הקבוצה למאבק בתאונות בניין ותעשייה '.

לדבריה , כבר בשנת 2018 החלה הקבוצה לאסוף נתונים גם על תאונות עבודה בענפים נוספים, אך בשל מגבלות זמן ומשאבים בקבוצה המבוססת כיום על פעילות התנדבותית בלבד, לא פרסמו אותן או ביצעו עליהן עבודות של ניתוח שיטתי. כעת, נוכח הנתונים החמורים והמגמה המסמנת , התגבשה סופית ההחלטה להתחיל לעסוק באופן שיטתי בתאונות העבודה בכלל ענפי התעסוקה .

"בכך החל תהליך משותף של למידה של מאפייניהם של ענפי התעסוקה האחרים , אופני ההסדרה ובעיות הבטיחות המאפיינים אותם , ומיפוי ופיתוח הדרכים לקדם את המאבק לבטיחותם של העובדים בהם ", סיפרה תגרי, "טווח הפעילות והעשייה התרחב. עזרתכם ועזרתכן חיונית לכך . ביחד נגבש את הדרכים והמשאבים כדי לעמוד ביעד של הגברת בטיחותם של כלל העובדים ".

נאבקים בהפקרות:'הקבוצה למאבק בתאונות בניין' מסמנת יעד חדש: בטיחות עובדי התעשייה

הקבוצה_למאבק_בתאונות_בניין

ענפי_התעסוקה_האחרים


ממשל ביידן הודיע שיסכים לדון עם איראן על חזרה להסכם הגרעין

ארה"ב תיענה בחיוב להזמנת האיחוד האירופי לפגישה בהשתתפות נציגי הרפובליקה האיסלאמית . דיפלומטים אירופיים הזהירו שההגבלות של איראן על פיקוח האו"ם במתקניה הגרעיניים הן "משחק באש "

ממשל ביידן מוכן לשיחות עם איראן ומעצמות העולם בנושא חזרה לעסקת הגרעין מ-2015. עמדה זו מהווה שינוי כיוון משמעותי ממדיניותו של הנשיא הקודם , דונלד טראמפ, שניהל "קמפיין של לחץ מקסימלי" במטרה לבודד את הרפובליקה האיסלאמית .

הממשל גם נקט בצעדים באו"ם במטרה לחזור למצב ששרר מול איראן עד פרישתו של טראמפ מהסכם הגרעין ב-2018. צעדים אלו זכו לביקורת מצד הדוגלים בקו נוקשה מול איראן, וסביר שייגרמו לדאגה גם בירושלים ובמדינות המפרץ .

בנוסף לאיתותים שנשלחו ביום חמישי, לפיהם הממשל החדש מוכן לשיחות עם איראן, חזר בו ממשל ביידן מהדרישה של טראמפ מספטמבר 2020, להפעיל באו"ם את מנגנון ההחזרה האוטומטית של הסנקציות על איראן. לצעד זה של הממשל לא תהיה השפעה ממשית, כיוון שממילא ארה"ב היתה מבודדת באו"ם בדרישה זו, אך יש לה משמעות סמלית ב"יישור קו" של המעצמה עם יתר מדינות העולם .

צעד נוסף שננקט על ידי הממשל הוא הקלה בהגבלות התנועה בתוך ארה"ב, שהוטלו על דיפלומטים איראניים המוצבים באו"ם . על המשלחת האיראנית נאסר למעשה עד כה לנוע ברחבי ארה"ב והם הוגבלו למיקומים בהם נדרשו להיות בתוקף תפקידם ולמטה האו"ם בניו יורק.

מחלקת המדינה האמריקאית הכריזה על הצעדים בעקבות דיונים בין מזכיר המדינה אנטוני בלינקן ומקביליו בבריטניה , צרפת וגרמניה ; ולקראת השתתפותו הראשונה של ביידן באירועים משמעותיים בהם יהיו נוכחים מנהיגים מרחבי העולם , השתתפות וירטואלית בלבד בשל מגפת הקורונה .

ההצהרה ניתנה יום לפני נאומו של ביידן בפני פסגת מנהיגי המדינות המתועשות , ה-G7, ונאומו מאוחר יותר היום (שישי) בוועידה הביטחונית של ציריך. בשני האירועים , ביידן צפוי לדון במחויבותו לדיפלומטיה המערבת שותפים ממדינות רבות וברצונו לתקן נזקים שגרמו עמדותיו של טראמפ בשנים האחרונות .

בהצהרה , אמר דובר מחלקת המדינה נד פרייס שארה"ב תיענה בחיוב להזמנה מצד האיחוד האירופי להשתתף בפגישה של השותפים להסכם הגרעין המקורי – בה ינכחו חמש החברות הקבועות במועצת הביטחון של האו"ם וכן נציגי גרמניה ואיראן .

ארה"ב תיענה בחיוב להזמנה במטרה לדון בדרכים הדיפלומטיות להתקדם בנושא תכנית הגרעין של איראן", אמר פרייס. ארה"ב לא השתתפה בפגישות בהרכב זה מאז פרישת טראמפ מהסכם הגרעין . הזמנה רשמית לפגישה כזו טרם יצאה, אך היא צפויה בקרוב, לחר שישוחח בלינקן עם שרי החוץ של בריטניה, צרפת וגרמניה .

מוקדם יותר אתמול, הפצירו בלינקן ומקביליו האירופאיים באיראן לאפשר פיקוח רציף של האו"ם על מתקניה הגרעיניים . הם הזהירו של התנהלותה של איראן עשויות להיות השלכות שיסכנו את המאמצים הרגישים להחזיר את ארה"ב להסכם הגרעין .

איראן "משחקת באש ", אמר שר החוץ הגרמני היקו מאס, לאחר שטהרן הודיעה כי תגביל חלק מביקורות האו"ם על מתקניה הגרעיניים , שתוכננו לשבוע הבא , אם מדינות המערב לא יעמדו בחלקן בהסכם .

הנשיא ביידן וראש ממשלת ישראל בנימין נתניהו שוחחו בטלפון השבוע, לראשונה מאז כניסת ביידן לתפקיד . על פי הודעת לשכת ראש הממשלה השניים שוחחו בין היתר על "האיום האיראני ".

האיום האיראני:ממשל ביידן הודיע שיסכים לדון עם איראן על חזרה להסכם הגרעין

האיחוד_האירופי

הדרישה_של_טראמפ

המשלחת_האיראנית

מחלקת_המדינה_האמריקאית

אירועים_משמעותיים

מדינות_המערב


משרד החינוך התגאה בביטול מודל הרמזור , אבל בפועל כ-120 אלף תלמידים נמצאים בבידוד . המנהלים נדרשים לפתרונות שכוללים איחוד כיתות ולמידה בזום

ההחלטה על למידה מרחוק של כיתה במקרה של תלמיד מאומת מתקבלת על ידי מנהל בית הספר . כך מבהיר משרד החינוך בתשובה לשאלת 'דבר' על מתווה החינוך החדש שנכנס לתוקף .

במשרד הדגישו שלמידה מרחוק תתאפשר רק במקרה של תלמיד מאומת בכיתה , ולא במקרים אחרים בהם תלמידים מהכיתה נדרשים לבידוד .

לפי המשרד , במקרה שבו תלמידים רבים מהכיתה נדרשים לבידוד , מנהל בית הספר יוכל להורות על פיצול הלמידה בכיתה , כלומר העברת אותו השיעור באופן פרונטלי לתלמידים שהגיעו לבית הספר , ולאחר מכן בלמידה מרחוק לתלמידים שבבידוד .

אפשרויות נוספות הן צירוף תלמידים ממספר כיתות שונות שמגיעים לבית הספר לכיתה אחת של למידה פרונטלית, או לחלופין צירוף ילדים שנמצאים בבידוד ללמידה מרחוק יחד עם ילדים בבידוד מכיתות אחרות באותה שכבה. ההחלטה על כך תהיה כאמור החלטה פדגוגית, לפי שיקול דעתו של מנהל בית הספר .

פתרון נוסף שמיושם בחלק מבתי הספר על אף שאינו חלק מהנחיות המשרד הוא למידה היברידית – שידור של שיעור שמתקיים בכיתה באמצעות תוכנת זום לתלמידים שנמצאים בבידוד בביתם , בדומה לפתרון שגיבשו במוסדות האקדמיים .

לעיתים שידור השיעור מתקיים באמצעות הטלפון הנייד של אחד התלמידים . ארגוני המורים מתנגדים בתוקף לשיטה הזו , בין היתר עקב שיקולי פגיעה בפרטיות המורים .

נכון לאתמול (ראשון) היו במערכת החינוך כ-120 אלף תלמידים בבידוד : 38,832 תלמידים שנדבקו בקורונה , ו-89,066 תלמידים שנדרשו לבידוד . לתלמידים האלה , 'ביטול מודל הרמזור ' שעליו הכריז משרד החינוך בשבוע שעבר לא יעזור. הם נדרשים לשהות בביתם ואינם יכולים להגיע לבית הספר .

המתווה החדש קבע שבמקרה של מאומתים במערכת החינוך , יחולו על התלמידים והמורים כללים זהים לשאר הציבור , כלומר, תלמידים עם חיסון או אישור החלמה בתוקף ייבדקו בבדיקת אנטיגן ביתית או מפוקחת ויוכלו להמשיך ללמוד אם התוצאה שלילית, ותלמידים ללא חיסון בתוקף יידרשו לבדיקה מפוקחת ולבידוד של שבוע אם התוצאה שלילית, או של 10 ימים אם התוצאה חיובית.

המשמעות היא שבמקרה של תלמיד מאומת, חלק מתלמידי הכיתה יידרשו לבידוד וחלק לא (אלא אם כן כולם עם חיסון בתוקף , או לחלופין כולם ללא חיסון בתוקף ואז כולם יידרשו לבידוד ). אך המתווה החדש אינו כולל הגדרה לאופן הלמידה בשבוע לאחר או עשרה ימים לאחת תוצאות הבדיקה .

חוסר הגדרה למצב בו הלמידה הופכת ללמידה מרחוק שונה מהמתווה הקודם , שבו בערים כתומות ואדומות כיתות ה' ומעלה עם פחות מ-70% התחסנות עברו ללמידה מרחוק או ללמידה בשטח פתוח במקרה של תלמיד מאומת, בנוסף לכך שתלמידים שחייבים בבידוד נכנסו לבידוד . בכיתות א' עד ד' הלמידה מרחוק היתה נתונה להחלטת מנהל בית הספר . אך כאמור, ההגדרות האלו בוטלו.

גם מתווה הכיתה הירוקה , שבוטל עוד בטרם פורסם המתווה החדש , היווה אופן בו נמנעה למידה מרחוק בשבוע שלאחר החשיפה למאומת , כיוון שהוא התיר לכל תלמיד שקיבל תשובה שלילית בבדיקת PCR להגיע ללימודים ולהיבדק מדי יום בבדיקת אנטיגן ביתית.

שינוי נוסף במתווה החדש הוא שהחל מיום שני תחל חלוקת בדיקות אנטיגן ביתיות לתלמידים ולמורים , בשלב הראשון בבתי הספר היסודיים ובשלב השני לחטיבה העליונה . כך יוכלו התלמידים עם חיסון בתוקף להיבדק בקלות גם בבית הספר , ללא צורך לצאת להיבדק ולחזור .

מתווה החינוך החדש מאפשר למנהלי בתי הספר להחליט מתי תתקיים למידה מרחוק

ביטול_מודל_הרמזור

120_אלף_תלמידים

מתווה_החינוך_החדש

מנהל_בית_ה_ספר

למידה_היברידית

מערכת_החינוך

תלמידי_הכיתה

מתווה_הכיתה_הירוקה


באסיפת עובדים שקיימו היום (ה') אמר יו"ר הוועד, מודי גת: "היד שתחתום על תנאי פרישה מופלגים במיליונים לבכירי החברה תאלץ להיות גם היד שתחתום על הסכם קיבוצי משודרג לעובדים"

מאות מעובדי מגדל התאספו היום (חמישי) בכניסה למשרדי החברה בשעה שהתכנס דירקטוריון החברה לדון בתנאי הפרישה של יושב הראש היוצא מוטי רוזן. אסיפת העובדים שהתכנסה בהובלת ועד העובדים מהווה בפועל את יריית הפתיחה במשא ומתן על ההסכם הקיבוצי הקרוב בין הנהלת החברה לעובדים.

על פי הפרסומים, רוזן שכיהן בתפקיד בסך הכל כשלושה חודשים, צפוי לעזוב את חברת מגדל כשבכיסו פיצויים בסך כ-5 מיליון שקלים. ועד העובדים, בראשות מודי גת, הבהיר שאיננו מתנגד להסכמי פרישה נדיבים לבכירי החברה, אך הוא למד מהם על מצבה הכלכלי המצוין של מגדל, ועל העובדה שצלחה היטב אף את משבר הקורונה שבתחילתו דרשה מהעובדים להסכים לשורה של גזירות כלכליות. גת אמר שבכוונת הוועד לדרוש שתקציבי ההסכם הקיבוצי הקרוב, יגדלו בהלימה לתקציבים המופלגים המוקצים לפרישת בכירים בחברה.

"עם פרוץ משבר הקורונה פנו אלינו מההנהלה עם נבואות זעם על מצבה העתידי של החברה, וביקשו שנכנס מתחת לאלונקה ונסייע לחזק את חוסנה הכלכלי של החברה. "העובדים ויתרו ב-2020 על סכומים בלתי מבוטלים לבקשת הנהלת החברה וכעת מה אנחנו רואים? שכל הכסף שנחסך הולך לפיצוי פרישה לבכירים בשנה האחרונה".

"לכן היד שתחתום על תנאי פרישה מופלגים במיליונים לבכירי החברה תאלץ להיות גם היד שתחתום על הסכם קיבוצי משודרג לעובדים". אמר גת והבהיר שדרישתו הראשונה של ועד העובדים במגדל תהיה אישורו של מתווה מוסדר לעבודה מהבית שיחול גם עם החזרה לשגרה בחברה.

הסכמי_פרישה_נדיבים

משבר_הקורונה


עובדי לאומי קארד מחריפים את מאבקם בהנהלה שלטענתם לא מקדמת המו"מ איתם

ההסכם הקיבוצי בחברה הסתיים בחודש מרץ אולם לא חודש מאז. יו"ר הוועד קוראת להנהלה "להתעשת, לקחת אחריות ולשבת איתנו ולסיים את הסאגה הזאת". החברה נמכרה לאחרונה לקרן ההשקעות ורבורג פינקוס ב-2.5 מיליארד שקלים

כ-1,400 עובדי לאומי קארד הפגינו מול משרד החברה ונטשו את המשרדים על רקע מבוי סתום במו"מ לחידוש ההסכם הקיבוצי בחברה וטענות לחוסר רצינות במו"מ מצד ההנהלה. לטענת העובדים הנהלת החברה ובנק לאומי אינם נוקטים בתום לב וזאת לאחר שגרפו מיליארדים ממכירת החברה. עד כה, לטענת הוועד, סירבה ההנהלה לדון בדרישות העובדים בטענה שהחברה נכנסה בעקבות המכירה לשנים קשות וחוסר ודאות.

"צר לי כי הנהלת החברה ממשיכה בניסיונותיה לפגוע בתנאי העסקה של העובדים בלאומי קארד", מסרה רעות פבלוביץ, יו"ר ועד עובדי לאומי קארד. "לא יעלה על הדעת שבעקבות מכירת החברה תגדיל הנהלת החברה ובעליה את רווחיה שלה, תמשוך דיבידנדים ותרוקן את הקופה, בעוד שעובדי החברה נאלצים להיתקל בדלת סגורה ובתירוצים. לעובדי לאומי קארד חלק עיקרי בהצלחתה של החברה ובמכירתה ב-30% מעל לשוויה. אנו דורשים כי הדבר יבוא לידי ביטוי גם במסגרת ההסכם הקיבוצי ועל כן אין בכוונתנו לרדת מדרישתנו לתוספת שכר ובונוסים להם אנו זכאים". פבלוביץ קוראת להנהלת החברה "להתעשת, לקחת אחריות ולשבת איתנו ולסיים את הסאגה הזאת" ומוסיפה כי עובדי לאומי קארד הם הנשמה של החברה ועתידה, "ואנו דורשים בסך הכל לקבל את מה שמגיע לנו".

כזכור, באמצע יולי הכריז ועד עובדי לאומי קארד על סכסוך עבודה לאחר שבחודש מרץ האחרון פג תוקפו של ההסכם הקיבוצי הקודם ועד היום טרם נחתם מולם הסכם קיבוצי חדש. מזה כשבועיים מבצעים עובדי לאומי קארד שביתות מדודות וכעת מדובר על החרפה משמעותית, שמטרתה לסמן להנהלה שעליה להתעשת ולקדם את המשא ומתן.

לאומי קארד נמכרה לאחרונה על ידי קבוצת עזריאלי ובנק לאומי לקרן ההשקעות האמריקאית ורבורג פינקוס בתמורה ל-2.5 מיליארד שקלים, שמיליארד מתוכם ישולמו במועד השלמת העסקה, 342 מיליון לאחר שנה, ו-1.1 מיליארד נוספים בתוך שנתיים. קבוצת הראל צפויה לממן 850 מיליון שקלים מהעסקה.

מחברת לאומי קארד נמסר כי "ההסכם הקיבוצי בלאומי קארד הסתיים לפני כשלושה חודשים. ההנהלה ונציגי הוועד במו"מ אינטנסיבי לסגירת הפערים בגיבוש הסכם חדש. אנחנו מקווים שנגיע להסכמות לשביעות רצון הצדדים כדי לשמור על רווחת העובדים ויציבות החברה".

ההסכם_הקיבוצי

רעות_פבלוביץ

ורבורג_פינקוס

החרפה_משמעותית

25_מיליארד_שקלים


עפיפונים, צבי ים, דינוזאורים, אבירים וים נוח - המלצות לחג

בעין יעל תוכלו להילחם כאבירים, בתל-אביב לגלות את הדינוזאורים, בחופי הים התיכון להנות מים נוח, ובבית גוברין להשתתף בעפיפוניאדה מרהיבה. וגם, אם עוד לא קיימתם את מצוות השופר והתשליך, זו ההזדמנות.

היום צפוי מזג האוויר להמשיך ולהיות נאה, ללא שינוי ניכר מאתמול. טמפרטורת המים בים התיכון תהיה 27 מעלות, והים יהיה נוח לשחייה. במהלך היום ירדו הטמפרטורות, אך עד אז בדרום הארץ, בבקע הירדן, בקעת ים המלח, בערבה ובאילת צפוי להיות עמוס חום כבד. נכון להבוקר אין עומסים בכבישים, אך המצב צפוי להשתנות לקראת צאת החג בעיקר בכבישים המובילים למרכז הארץ, בהם צפוי עומס של משפחות נופשים שיחזור למרכז מחופשת החג.

ראש השנה זה זמן מצויין לתקוות ואיחולים – בבית גוברין תוכלו לעשות את זה עם עפיפונים שישאו את תפילתיכם למעלה. העפיפוניידה בבית גוברין, היא אירוע צבעוני אליו מוזמנות משפחות מכל הארץ לבנות ולהפריח עפיפונים.

במרכז הארצי להצלת צבי ים הסמוך למכמורת שבעמק חפר, יתקיים יום מיוחד של רשות הטבע והגנים להכרת פועלם של מטפלי מאמציהם בעזרה לצבים הפצועים והחולים. תוכלו לשמוע סיפורים על צבי הים וללמוד כיצד גם אתם יכולים לעזור.

במוזיאון ארץ ישראל בתל אביב תמשך תערוכת עידן הקרח והדינוזאורים.

במוזיאון עין יעל הסמוך לירושלים, ממשיך פסטיבל האבירים השנתי. במקום יהיו הדרכות סיף לכל המשפחה, סדנאות קליעה בחץ וקשת וטורניר אבירים בינלאומי.

אם עוד לא יצא לכם לשמוע תקיעות שופר בראש השנה, זו ההזדמנות. בבתי הכנסת ברחבי הארץ תוכלו להאזין לקול השופר. בין שלל בתי הכנסת והזרמים היהודים, התנועה הרפורמית מזמינה את כלל הציבור לאירועים ותפילות ברחבי הארץ. ואת מצוות התשליך, אם עוד לא קיימתם, זו ההזדמנות.

חג שמח, והיזהרו בכבישים!

מוזיאון_עין_יעל


התמיכה תהיה מוגבלת ל-8 חודשים. העירייה מסרה גם שתקדם תהליך שינוי תב"ע ופינוי-בינוי של הבניין ברחוב סרלין בעיר

עיריית חולון תעניק סיוע בשכר דירה של עד 3,900 שקלים לדיירי הבניין שקרס ברחוב סרלין בעיר לפני חודש, כך הודיעה היום (חמישי) העירייה. התמיכה תהיה מוגבלת ל-8 החודשים הקרובים. הקריטריונים ייקבעו על ידי משרד השיכון ויובאו לאישור במועצת העיר בשבוע הבא.

"מעבר לסיוע זה, העירייה מובילה מהלך שיקדם באופן מזורז תהליך של שינוי תב"ע ופינוי-בינוי לבניין שקרס כדי לאפשר לדיירים לשוב במהרה לדירה משלהם", נמסר מהעירייה.

בתחילת החודש הורה משרד הבינוי לעירייה לקדם פרויקט פינוי-בינוי במתחם, לאחר שבעירייה מחו על כך שהסיוע על סך מיליון השקלים שהבטיח המשרד לא הגיע. על פי הסיכום בין העירייה והמשרד, הובטח שיועברו 2 מיליון שקלים (מיליון מכל צד) עבור מימון לתקצוב תב"ע לבניין שקרס וסיוע בשכר דירה לדיירי הבניין.

בימים אלו המשפחות נמצאות בתהליכי פיצויים מול חברות הביטוח. רשות שוק ההון הודיעה אתמול לחברות הביטוח שמבטחות את דיירי הבניין שקרס והבניין הצמוד אליו, וכן את הבניין שנהרס באופן יזום ברעננה, שאין לדחות פניות בגין פיצוי המשפחות עד שיבררו עד תום הסיבות לקריסה. שבוע לאחר הקריסה, ארבעה ח"כים מיהדות התורה, יעקב אשר, משה גפני, אורי מקלב ויצחק פינדרוס, הגישו הצעת חוק שתחייב שכלל פוליסות ביטוח הדירה יכללו כל סיכון שבעקבותיו ניתן צו פינוי או קרס בניין.

32 המשפחות שגרו בבניין ברחוב סרלין פונו בפינוי בזק יממה אחת לפני שקרס, בעקבות החלטתו של רשף יוני בוצ'קובסקי, קצין הכיבוי של תחנת חולון, שלפיה הבניין נמצא בסכנת קריסה מיידית.

דיירי_הבניין_שקרס

חברות_הביטוח

רשף_יוני_בוצקובסקי


"כיצד ניזכר?": הנשיא טראמפ סימן את הישגיו הגדולים ונלחם בדמוקרטים

"אם לא הייתי נבחר להיות נשיא לדעתי היינו היום במלחמה רצינית עם קוריאה הצפונית", אמר הנשיא טראמפ וסיפר שיפגש בסוף החודש עם מנהיג המדינה, קים ג'ונג און. טראמפ התגאה בהעברת השגרירות לירושלים ודחק בדמוקרטים לתמוך בחומה בגבול מקסיקו

אם לא הייתי נבחר להיות נשיא לדעתי היינו היום במלחמה רצינית עם קוריאה הצפונית", אמר הנשיא טראמפ לפנות בוקר בנאום 'מצב האומה' הראשון מול קונגרס מפוצל. טראמפ ניצל את תשומת הלב, וסיפר שבסוף פברואר יקיים מפגש נוסף עם מנהיג קוראיה הצפונית קים ג'ונג און.

הנשיא סקר שורה של נושאים בעלי תמיכה רחבה כמו השקעה בתשתיות, הורדת מחיר התרופות והמלחמה בסרטן בקרב ילדים. טראמפ הקדיש חלק ניכר מהנאום למדיניות החוץ שלו, והתגאה בהעברת שגרירות ארה"ב לירושלים כאחד מהישגיו המזהירים.

טראמפ קרא לוושינגטון לדחות את "פוליטיקת הנקמה וההתנגדות". טראמפ הזהיר את הדמוקרטים כי ה"חקירה המגוחכת שמונעת מטעמים פוליטיים" נגדו ונגד העסקים שלו עלולים לפגוע בכלכלה האמריקאית. הקריאה של טראמפ לאחדות פוליטית התנגשה עם האווירה העכורה שנוצרה בוושינגטון. הדמקורטים נראים נחושים למנוע מטראמפ ליישם את תכניותיו בשנתיים הקרובות.

כדי להביע את התנגדותן למדיניות טראמפ ולהתבטאויותיו בעבר, נשות הקונגרס הדמוקרטיות היו לבושות בצבע לבן- מחווה לנשים שנאבקו על זכות ההצבעה בתחילת המאה ה-20.

"איך ניזכר?"

בנאום הזכיר טראמפ את הרגעים הגדולים של האומה האמריקאית, ביניהם הנחיתה על הירח ושחרור אירופה מהנאצים. הנשיא ביקש מחברי הקונגרס מחיאות כפיים והוביל שירת "יום הולדת שמח" לניצולת שואה שהגיעה כאורחת של מלניה טראמפ. "יחד אנחנו מייצגים את האומה המיוחדת ביותר בהיסטוריה האנושות. מה נעשה עם זה? איך ניזכר?"

הנאום מתרחש בנקודה קריטית בנשיאות של טראמפ. השנתיים הקרובות יקבעו האם טראמפ יבחר מחדש או לא בשנת 2022. בנאום שלו ניסה טראמפ למשוך חזרה את אותם רפובליקנים שהתרחקו ממנו בעקבות השבתת הממשל, ותקף את התמיכה הדמוקרטית בחקירות נגדו.

" אם הולך להיות שלום וחקיקה הוגנת, לא יכולה להיות מלחמה וחקירה" הוא אמר. עד ה-15 בפברואר יצטרכו חברי הקונגרס לאשר את תקציב הממשלה, אחרת תתקיים השבתה מחודשת.

המלחמה על החומה

בנאום הגן טראמפ על התכנית לבנות את החומה, והודיע "אני אבנה אותה". עם זאת, הוא לא הכריז על אולטימטומים כלשהם, והוא הודיע מה ידרש כדי למנוע השבתה. הדמוקרטים ממשיכים להתנגד לכל תקצוב החומה על גבול מקסיקו, ונראה שההתנגדות להשבתת הממשל בשם החומה הולכת ופוחתת בקרב הרפובליקנים.

"אני מבקש מכם להגן על הגבול הדרומי המאד מסוכן שלנו, מתוך אהבה ומסירות לאזרחינו ולמדינה שלנו" הוא אמר. טראמפ תיאר את הסכנות הצפויות לארה"ב אם תימשך ההגירה הבלתי חוקית ממקסיקו.

קוריאה_הצפונית

קים_גונג_און

שנתיים_הקרובות

נשות_הקונגרס_הדמוקרטיות

הרגעים_הגדולים

האומה_האמריקאית